UNICON.UZ — Норматив ҳужжатлар\nБош саҳифа\t/ Ахборот ресурслари / Норматив ҳужжатлар\nСоҳанинг норматив базасини ривожлантириш ва такомиллаштириш мақсадида алоқа ва ахборотлаштириш соҳасидаги хўжалик юритувчи субъектлар таклифлари асосида ҳар йили Стандартлаштириш таянч ташкилоти Алоқа ва ахборотлаштириш соҳасида норматив ҳужжатлар ишлаб чиқиш (қайта кўриб чиқиш) режасини тузади.\nНорматив ҳужжатлар телекоммуникациялар ва электрон ҳужжат айланиши, электрон рақамли имзо, ахборот хавфсизлиги, радиоалоқа ва электромагнит мослашуви ва ш.к. йўналишларни ўз ичига олади.\nУмумдавлат стандартлар таснифлагичига мувофиқ алоқа ва ахборотлаштириш соҳасининг норматив ҳужжатларини қуйидаги йÿналишлар бўйича таснифлаш мумкин:\n– алоқа ва ахборотлаштириш соҳасининг турли йўналишларида атамашунослик бÿйича;\n– турли хизматларни кўрсатишда нархларни белгилаш, ÿзаро ҳисоб-китоб бÿйича;\n– телекоммуникациялар техник воситаларини сертификатлаш бÿйича;\n– алоқа ва ахборотлаштириш соҳасида статистик ҳисобот бÿйича;\n– почта алоқаси бÿйича;\n– алоқа ва ахборотлаштириш соҳасида меҳнатни муҳофаза қилиш тизими бўйича;\n– алоқа ва ахборотлаштириш соҳасида стандартлаштириш тизими бўйича;\n– алоқа ва ахборотлаштириш соҳасида ÿлчашлар бирлилигини таъминлаш бÿйича;\n– оптик-толали алоқа бўйича;\n– телекоммуникациялар бÿйича;\n– радиоалоқа ва телевидение бÿйича;\n– ахборот технологиялари бÿйича;\n– қурилиш бÿйича.\nМарказда соҳа норматив ҳужжатларининг фонди, жумладан Интернет тармоғида http//nh.unicon.uz/ адрес бÿйича жойлаштирилган очиқ ва текин фойдалана олиш, кÿриб чиқиш ва кÿчириб олиш имкониятига эга электрон варианти тузилган.\nАлоқа ва ахборотлаштириш соҳасида ишлаб чиқилган норматив ҳужжатларни қўллаш (қайта кўриб чиқиш, ўзгартиришлар киритиш, амал қилиш муддатини узайтириш ёки бекор қилиш тўғрисида ) қарор қабул қилиш мақсадида мунтазам равишда уларнинг текшируви ўтказилади.


Чегара билмас мухбирлар: 73% мамлакат журналистлари ўз ишларида қийинчиликларга дуч келишмоқда\nЧегара билмас мухбирлар ташкилоти маълумотларига кўра, 132 мамлакатнинг журналистлари (73%) ўз ишларида қийинчиликларга дуч келишмоқда. Бу ҳақда ташкилотнинг «Жаҳон матбуот эркинлиги индекси 2021» ҳисоботида айтилган.\n«Ҳар йили 180 мамлакат ва ҳудудларда матбуот эркинлигини баҳолайдиган бу йилги индекс шуни кўрсатадики, дезинформация вирусига қарши энг яхши вакцина бўлган журналистика 73 мамлакатда бутунлай блокланади ёки зарар кўради ва бошқа 59 мамлакатда чекланади.» — дейилган ташкилот ҳисоботда.\nҲисоботда қайд этилишича, айрим мамлакатлар коронавирус пандемиясини журналистларнинг ахборот манбаларига киришини ва жойида ишлашини чеклаш учун сабаб сифатида ишлатишган.\nМасалан, Эронда (матбуот эркинлиги индексида 174-ўринни эгаллаган) расмийлар янгиликлар тарқатилиши устидан назоратни кучайтирдилар ва оммавий ахборот воситаларида мамлакатда ўлганлар сони бўйича COVID-19 ҳақидаги маълумотларнинг олдини олиш учун журналистларни жиноий жавобгарликка тортмоқдалар. Мисрда (166 йил) ҳукумат Соғлиқни сақлаш вазирлигидан келиб чиқмаган пандемия бўйича ҳар қандай статистик маълумотларни нашр этишни тақиқлади. Зимбабведа (130) журналист Ҳопевелл Чиноно тиббий асбоб-ускуналар ишлаб чиқарадиган компаниялар ҳақида тергов ёзганидан кўп ўтмай ҳибсга олинган.\nБу йил индексдаги 180 мамлакатдан атиги 12 таси (7%) ўтган йили 13 та мамлакат (8%) билан таққослаганда, журналистикани ривожлантириш учун қулай муҳитни таклиф қилмоқда.\nЖурналистлар учун рейтингда биринчи ўринда турадиган Норвегияда ишлаш энг осон. Иккинчи ўринда Финляндия ўз ўрнини сақлаб қолди, кейин Швеция.\nҚўшма Штатлар ўтган йилга нисбатан 1 ўринга тушиб кетди ва ҳозирда мамлакат ушбу рейтингда 44-ўринни эгаллаб турибди. Ҳисобот муаллифлари Доналд Трампнинг Оқ уйда ўтган йили журналистларга қилинган ҳужумлар (400 га яқин) ва оммавий ахборот воситаларининг ҳибсга олиниши (130) бўйича рекорд бўлганлигини таъкидламоқда.\nРоссия ҳам бир поғона пасайиб, ҳозирда 150-қаторда. Чегара билмас мухбирлар ташкилотининг таъкидлашича, расмийлар ўзларининг репрессив аппаратларидан фойдаланиб, оммавий ахборот воситаларида Кремлнинг рақиби Алексей Навалнийни қўллаб-қувватлаш учун намойишларни чеклашди.\nБелоруссия бешта поғонага пасайиб, 158-ўринни эгаллади. Ҳисобот муаллифларининг таъкидлашича, Белоруссия журналистлари «мисли кўрилмаган репрессияларга» дучор бўлганлар ва расмийлар «Президент сайлови натижаларига кўра содир бўлган оммавий кўча норозиликларини яширишга уринишган».\nШунингдек, журналистларнинг ишлаши учун ноқулай шароитлар мавжуд мамлакатлар қаторида Хитой (177-ўрин), Туркманистон (178-ўрин) ва Шимолий Корея (179-ўрин) бор.


Сўнгги ўйинни Эрматов бошқаради | "NAVBAHOR" FUTBOL JAMOASINING RASMIY WEB SAHIFASI\nСўнгги ўйинни Эрматов бошқаради\n29 октябрь куни “Навбаҳор” 2016 йилги чемпионатнинг Намангандаги сўнгги учрашувини ўтказади. Навоийнинг “Қизилқум” клубига қарши ўйинни Равшан Эрматов бошчилигидаги ҳакамлар бригадаси бошқариб боради. Эрматовга қанотларда Абдулҳамид Расулов ва Жаҳонгир Саидовлар ёрдам беришади. Захирадаги ҳакам вазифасини Акмал Раҳимов бажаради. Назоратчи сифатида Алишер Абдуллаев қайд этилган. Қаршидаги ўйиндан сўнг бугун ҳордиқ чиқарган жамоамиз аъзолари “Қизилқум”га қарши учрашувга тайёргарликка эртадан киришишади.


«Бир сафар ошхонага кираман деб адашиб қолгандим!» – Криштиану Роналдунинг ҳаёт тарзи ҳақида (фото) - 7 Февраля 2022 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2022 » Февраль » 7 » «Бир сафар ошхонага кираман деб адашиб қолгандим!» – Криштиану Роналдунинг ҳаёт тарзи ҳақида (фото)\n«Бир сафар ошхонага кираман деб адашиб қолгандим!» – Криштиану Роналдунинг ҳаёт тарзи ҳақида (фото)\nКриштиану Роналду – тарихдаги энг буюк спортчилардан бири, 20 йил ичида ўнлаб жаҳон рекордларини ўрнатди, ўзининг бизнес-империясига асос солди. «СЭ» тайёрлаган қуйидаги материал «Манчестер Юнайтед» клуби ва Португалия термаси афсонасининг қаерда ва қандай яшаётгани ҳақида.\nУ қанча пул ишлаяпти?\nСўнгги маълумотларга кўра, Роналдунинг молиявий аҳволи 1,2 миллиард долларга баҳоланмоқда. Ҳозир фаолиятини давом эттираётган ҳеч бир спортчи бундай кўрсаткич билан мақтана олмайди. Лионель Мессининг ҳолати бироз камроқ – 1,1 миллиард доллар.\nСўнгги 10 йил мобайнида Роналдунинг йиллик маоши 30 миллион евродан пасаймади. Криш «Реал»да ҳам, «Ювентус»да ҳам шунча олганди, ҳозир «МЮ»да ҳам шундай. Аммо унинг асосий даромади футболдан келмайди. Forbes қайд этишича, 2021 йилда Роналду 125 миллион доллар ишлади: клубдаги маошига турли бонуслар ва реклама шартномалари (қарийб 60 миллион доллар) ҳам қўшилган.\nКриштиану энг кўп пулни Nike фирмасидан олади – йилига 23 миллион доллар. Шунингдек, у Clear, EA Sports, PokerStars, Armani, Herbalife ва Castrol билан ҳамкорлик ўрнатган. Кенг кўламли ҳомийлик шартномалари Роналдунинг хусусий лойиҳаларини ривожлантиришига халал бермайди: у CR7 бренди остида эркаклар ички кийими, либослар, пойабзал, кўзойнак ва парфюмерия маҳсулотлари ишлаб чиқаради. Crunch билан эса, португалиялик фитнес-клублар тизимини йўлга қўйган – бутун дунёда шундай муассасалар сони 15тага етиб улгурган.\nPestana CR7 меҳмонхоналари Роналдуга қўшимча даромад келтиради. Уларнинг даст-лабкиларидан бири Мадейра оролида очилган. Шунингдек, португалияликнинг Нью-Йорк, Марракеш, Лиссабон ва Мадридда меҳмонхоналари бор. Энг қизиқарли тармоқлардан бири – соч экишга ихтисослашган клиники бўлиб, у ҳам Роналду мулклари қаторида зикр этилади.\n40 миллионлик кўчмас мулк\nThe Mirror маълумотларига кўра, Криштиану умумий нархи 40 миллион фунтдан ошадиган 9та кўчмас мулк объект-лари эгаси ҳисобланади. Португалиялик ҳужумчи оиласи билан Манчестер яқинидаги уйида яшайди – хонадоннинг нархи 3,5 миллион евро. Роналду «МЮ» сафига қайтганида, даставвал икки баравар қиммат бўлган ҳашаматли уйга жойлашганди. Лекин дарҳол янги бошпана қидиришга тушди – The Sun қайд этишича, хонадон яқинида ўтлатилган қўйлар галаси тонгда унинг ухлашига халақит қилган. Бошқа маълумотларда эса, Роналду хавфсизлик нуқтаи назаридан кўчиб ўтгани таъкидланган. Криштианунинг янги уйи нисбатан кичикроқ, лекин унда керакли ҳамма нарса бор: ажойиб спортзал, кинотеатр, бир нечта бассейн, тўртта машинага мўлжалланган гараж ва кичик ҳавза. Вилла мунтазам кузатув остида.\nРоналду «Реал»ни тарк этганига 4 йил бўлганига қарамай, Мадриднинг элит ҳудудларидан ҳисобланган Ла Финкадаги нархи 5 миллион евролик уйини сотмаган. Ҳовли майдони қарийб бир квадрат километрни ташкил этади. «Бу уйни кўрганимда, тилим калимага айланмай қолганди. Бир сафар ошхонага кираман деб адашиб қолгандим! Ётоқхонага қайтиш учун ярим соат сарфлагандим. Бундай улкан уйга кўникмаганман, ахир болалигимдан митти квартираларда яшаганман», – деганди Криштианунинг қаллиғи «Мен – Жоржина» номли автобиографик фильмда.\nРоналдунинг мулклари рўйхатида Нью-Йоркдаги «Трамп минораси»даги хонадон ҳам бор. Гап-сўзларга кўра, бу португалиялик юлдузга тегишли энг қимматбаҳо объект ҳисобланади. Криштиану уйни 2015 йили 18,5 миллион доллар эвазига сотиб олган. Люкс тоифасидаги апартаментларда учта ётоқхона, иккита меҳмонхона ва бир нечта ваннахоналар бор, лекин энг асосийси – деразадан кўзга ташланиб турадиган Нью-Йоркнинг ажойиб кўриниши. 2021 йили Роналду квартирани нисбатан анча арзон нархда (қарийб 8 миллион доллар) сотувга қўйди.\nЎз юртида Криштианунинг «Мадейра» номли 7 қаватли турар-жой мажмуаси бор, у ерда футболчининг қариндошлари яшашади. «Мадейра»нинг нархи – 7 миллион фунт. Португалиялик юлдуз Марбельяда дам олиш учун уй харид қилган. Қўшни вилла Конор Макгрегорга тегишли. Шунингдек, «Ювентус»да ўйнаётган кезлари Туринда ҳам уй сотиб олган. Криштианунинг яна иккита квартираси Лиссабонда жойлашган. 2019 йили Роналду, баъзи маълумотларга кўра, Португалия шимолидаги уйини «Реал»даги собиқ шериги Пепега сотган экан. Аммо ҳужжатларда хонадон ҳамон Криштиануга тегишли эканлиги қайд этилган.\nРоналдунинг пуллари эвазига қад ростлаётган энг эътиборга молик иншоот – Португалия-да, Атлантика океани соҳилида кексалар учун қурилаётган уй бўлиб, режага кўра, у 2025 йилда фойдаланишга топширилади. ОАВда бу борада турлича фикрлар янграмоқда: кимдир бу Криштианунинг инвестицияси эканлигини айтса, бошқалар португалиялик фаолиятини якунлаганидан сўнг ўша ерга кўчиб ўтишини таъкидлашмоқда. Уй қуриб битказилган пайт Роналду 40 ёшда бўлади.\nЖоржинанинг ҳаёти ҳам ўзгарди\n2010-2015 йиллар давомида россииялик модель Ирина Шейк билан ишқий муносабатда бўлган Криштиану бир йил ўтиб, испаниялик Жоржина Родригес билан учрашишни бошлади. Жуфтлик илк бор танишганларида, Жоржина Gucci бутигида сотувчи бўлиб ишларди. «Ишга автобусда борардим, ортга эса Bugatti автомобилида қайтардим. Бунга узоқ вақт кўниколмагандим», – дейди Родригес.\nЖоржина Роналдунинг қаллиғига айлангач, унга йирик брендлар эътибор қаратишни бошлашди. Ҳозир Родригеснинг бир нечта реклама шартномалари бор, «Инстаграм»даги саҳифасида деярли 30 миллион обуначига эга.\nРоналду ва Жоржинанинг биргина умумий фарзандлари бор – қизалоқ Алана Мартина. Тез орада оила аъзолари сафи янада кенгаяди. Октябрь ойи охирида жуфтлик эгизак фарзанд кутишаётгани аниқ бўлганди. Португалияликнинг яна уч фарзанди бор: кичик Криштиану (онаси номаълум) ва суррогат онадан эгизаклар – ўғли Матео ва қизи Ева.\nКичик Криштиану «МЮ» тизимида тарбияланмоқда, ўсмирлар жамоасида ўйнайди. Унинг клубдоши – Кай Руни, Манчестерда Роналду билан бирга порлаган афсонавий Уэйн Рунининг ўғли.\nКатегория: Futbol Yangiliklari / Футбол янгиликлари | Просмотров: 62 | Добавил: Sherlaruz.CoM | Теги: #uznews, #xabarlar, #Yangiliklar, #новости, #newsuz, #ahborot, #habarlar, #Yangilik, #news | Рейтинг: 0.0/0


00:00 / 11.11.2007 | eski savollar | 1700\nАссалому алайкум шайх ҳазратлари. Мен Ошлик бир гуруҳ намозхон ёшлар номидан сизга бир неча саволлар йўллаяпман.1. Илтимос, соқол қўйиш одоби ва чегараси ҳақида гапириб берсангиз. Унга тегиш керакми ё йўқ?2. Намоздан кейин тасбеҳ айтаётганда 33 тадан адашиб кетилса нима қилинади?3. Қунут дуоси китобларда икки хил берилган: бирида "куллаҳу нашкурука ва лаа накфурук" бўлса, иккинчисида "куллаҳу"йўқ. Қайси бири тўғри?4. Исломда бодибилдинг(культуризм) спорти ҳақида нима дейиш мумкин? У спорт билан шуғулланаётганлар ўз танасини кўринишидан норози бўлиб, камчиликларини тўғрилаш ниятида шуғулланишади.Анча тажрибали ва яхши натижаларга эришган спортчилар ҳам танасини бирор қисмидан доим кўнгли тўлмаган ҳолда юришади ва уни тўғрилаш ниятида янада қаттиқроқ шуғулланишади.\n1. - Ибн Умар розияллоҳу анҳудан ривоят қилинади:«Набий соллаллоҳу алайҳи васаллам:«Мушрикларга хилоф қилинглар; соқолларни тўлиқ қўйинглар, мўйлабларни қиринглар», дедилар».«Ибн Умар розияллоҳу анҳу ҳаж ёки умра қилса соқолини тутамлаб туриб, ортиғини олар эди».Бешовлари ривоят қилган.Мушрик ва мажусийлар соқолларини қириб, мўйлабларини ўстирар эканлар. Пайғамбар соллаллоҳу алайҳи васаллам мусулмонларга бу ҳолнинг аксини қилишни, мўйлабни қириб, соқолни ўстиришни амр қилмоқдалар.Ушбу ривоятдаги «мўйлабларни қиринглар» бирикмаси уламолар орасида, мўйлабни қириш афзалми ёки қайчилаб қисқартиш афзалми, деган масалада икки хил ижтиҳод келиб чиқишига сабаб бўлган. Моликийлар айни ушбу ривоятни маҳкам тутиб, мўйлабни қириш мустаҳабдир, дейдилар.Ҳанафий, Шофеъий ва Ҳанбалийлар эса, мўйлабни қисқартиш яхши, уни лабнинг қизғиш қисми очилиб турадиган қилиб қисқартиш керак, дейдилар.«Ибн Умар розияллоҳу анҳу ҳаж ёки умра қилса соқолини тутамлаб туриб, ортиғини олар эди».Шу ерга келганда соқолни қандоқ қўйиш кераклиги ҳақида аввал бошланган тортишувни давомини ўрганишимиз маъқул бўлади.Ушбу бобнинг бошида келган «Ўн нарса фитратдандир» деб бошланувчи ҳадиснинг «соқолни кўпайтириш» жумласига қилинган шарҳда, соқолнинг қанчалик бўлиши ҳақида бир оз ихтилоф бўлган. Ўша ихтилофнинг ашаддийлашган кўриниши ҳозир ҳам баъзи-баъзида зоҳир бўлиб туради. Ҳанбалий мазҳаби асосида ўз фикрлари ила ижтиҳод қиладиган гуруҳлар умуман соқолга тиғ теккизиш мумкин эмас, дейдилар. Улар ўзларининг бу гапларига ушбу лафзни ва яна шу маънога яқин ҳадиси шарифларни далил қилиб келтирадилар. Бу масаланинг тафсилотига ўша ҳадиси шарифларни ўтганиш пайтида ўтамиз, деган эдик. Ўша айтилган ҳадис ушбу ўрганаётган ҳадисимиздир. Олдин ўтган ҳадиси шарифда «соқолларни тўлиқ қўйинглар» дейилган эди. Соқолга ҳеч тиғ текказиб бўлмайди, дейдиганлар ушбу жумланинг зоҳирий маъносини оладилар. Улар соқолларни тўлиқ қўйиш уларга тиғ теккизмаслик ила бўлади, дейдилар.Жумҳури уламолар, жумладан, Ҳанафий, Моликий ва Шофеъий мазҳаби уламолари эса, ушбу Ибн Умар розияллоҳу анҳунинг амаллари ҳақидаги ривоятни далил қилиб, соқолни ҳар одамнинг ўз тутамида бир тутам бўлиши суннатдир. Ундан ортиғи қисқартирилади, дейдилар. Уламоларимиз соқолни ҳаддан ташқари узайтириб юбориш суннатга хилофдир деганлар. («Ихтиёр литаълийли ал-Мухтор» китоби, 4-жуз, 430 бет.)Қарши тараф, Ибн Умарнинг қилган иши ҳужжат бўла олмайди, дейдилар.Бунинг жавобига жумҳур, бундоқ ишни Ибн Умардек зот Пайғамбар соллаллоҳу алайҳи васалламга хилоф тарзда қилиши мумкин эмас, дейдилар. Шу билан бирга Имом Термизий ривоят қилган қуйидаги ҳадиси шарифни ҳам келтирадилар:«Набий соллаллоҳу алайҳи васаллам соқолларининг ён томонидан ва узунидан олар эдилар».Ушбу ҳадиси шарифга амал қилароқ, соқолни қисқартиб, зиёда бўлиб кетган толаларни текислаб, атрофларини қириб тўғрилаб юриш тавсия қилинади.Ҳанафий мазҳаби уламолари мўйлабни ҳар жума куни қисқартириб туриш суннатлигини таъкидлаганлар.Мўйлабнинг икки осилиб турадиган тарафининг ҳукми ҳам ўзиникига ўхшаш.Мўйлабни қирқ қундан ортиқ қисқартмай юриш макруҳдир.Ҳанафий уламолар соқолнинг бир қабзадан узунини қисқартиб туриш суннатлигини таъкидлаганлар.Ибн Обидийннинг Ҳаскафийдан нақл қилишича мазкур иш вожибдир.Соқолни яхшилаб парваришлаб юриш суннатдир. Уни қаровсиз қолдириш макруҳдир.Соқолни тараб, унга хушбўй нарса суртиб юриш суннат.Соқолда оқ пайдо бўлганда уни қорадан бошқа рангга бўяш суннатдир. Уни қорага бўяш макруҳ. Ўзини улуғ ёшда қилиб кўрсатиш учун соқолни оққа бўяш макруҳ. Соқолнинг оқини юлиш ҳам макруҳ.Таҳорат ва ғуслда сийрак соқолли одам терига сув етказади. серсоқол одам соқолини тахлил қилиб ювади.Таяммумда соқолининг бирор толасини ҳам қўймай масҳ қилади.2. - Авалло адашмасликка ҳаракат қилинади. Наҳотки, айтилиши кўзда тутилган ўттиз учта тасбеҳни қўл билан санашда адашиб кетилса. Агар фараз қилинадиган бўлса, бошқатдан санаса яхши бўлади.3. - Биз ўрганган ривоятларда «Куллаҳу» бор.\nМаҳмуд Эсъад ЪОŞАН\nТақдир, Лавҳул Маҳфуз ҳақида\nБу гапимдан кейин\nҚайси маҳсига масҳ тортилади?\nЗикр қилиш вақти\nЯнги китоб ҳақида\nКон олдириш хакида\nБуни кандай изохлайсиз?\nУй учун тўплаган пулдан закот\nОтлар хакида савол\nолдин хожатхона булган ерга уй курса буладими?\nГороскоп (мунажимлар башорати)\nСеҳр қилганга нима қилиш керак?


ТЕТИК БЎЛИБ УЙҒОНИШНИНГ СИРИ НИМАДА?\nҚишнинг совуқ кунларида кўпчилик уйқудан эриниб уйғонади. Кимдир ўқишга, бошқа биров ишга тайёрланиши кераг-у, аммо ўзида куч тополмайди. Бундай мавсумда тетик бўлиб уйғониш учун мутахассислар қуйидаги тавсияларни беришади.\nСоат 22–23 лар атрофида ухлашга ётиш энг мақбул вақт ҳисобланиб, бир неча кун шу тартибга амал қилсангиз, бунинг ижобий натижасини ўзингиз ҳам ҳис этасиз. Мутахассисларнинг фикрича, тунги соат 22 дан 01 гача бўлган вақтда тери ҳужайралари фаол ишлайди ва қайта тикланиб, ёшариш жараёни кечади. Инсон айнан шу вақтда уйқудан энг кўп куч олади. Барвақт ётган киши эрталаб ўзини тетик, ҳаракатчан ҳис этишининг сабаби ҳам шунда. Дарвоқе, ухлашга ётишдан аввал ётоқхонани, албатта, шамоллатинг, тоза ҳаво соғлом ва хотиржам уйқуни таъминлайди. Ҳар куни имкон қадар 8 соатлик уйқу одатга айланиши лозим.\nКамроҚ сув ичинг\nЭрталаб кўз салқиб қолмаслиги учун уйқудан аввал кўп миқдорда суюқлик ичиш ва шўр маҳсулотларни истеъмол қилишдан сақланинг. Бунинг устига, кўп суюқлик кечаси безовталик ва уйқусизликка ҳам сабаб бўлади. Кечки овқат уйқудан 3–4 соат олдин тановул қилингани маъқул.\nУхлашдан аввал илиқ ванна қабул қилиш соғломлаштирувчи муолажа вазифасини ўтайди. Агар сувга денгиз тузи қўшилса, у танадаги чарчоқни ёзади ва тетиклик бахш этади.\nТайёрланган ширинликлар мазали бўлса, кайфиятимиз кўтарилади ва уйқумиз қочади. Айниқса, қора шоколад юрак уришини тезлаштириб, уйқусизликни чақиради.\nЭрталабки бадантарбияга эринадиганлар ёки вақтини қизғанадиганлар, ҳеч бўлмаганда, иссиқ ўрнидан турмасдан ҳам бир неча машқларни бажариши мумкин. Масалан, 2–3 марта керишинг, оёқ ва қўл кафтлари билан айлана ҳаракатлар қилинг. Тананинг бошқа мушаклари учун енгил машқлар бажаринг. Сўнг хона ҳароратида турган сув ёки шарбат ичинг. Энг асосийси, нонуштадан воз кечманг.\nАдолат ФАЙЗИЕВА тайёрлади.


Миллий матбуот марказида Республика товар-хомашё биржаси томонидан электрон савдоларда кичик бизнес ва хусусий тадбиркорлик субъектлари иштирокини кенгайтиришга бағишланган матбуот анжумани ўтказилди.\nИлк бор 2011 йилда ўтказилган давлат харидлари бўйича электрон аукцион савдоларда 166 миллиард сўмлик битимлар тузилган. Бунда кичик бизнес субъектларининг улуши 89 фоизни ташкил этган. Жорий йилнинг биринчи чорагида 88 миллиард сўмлик битимлар тузилиб, уларнинг 99 фоизи кичик бизнес вакиллари улушига тўғри келган. Кичик бизнес вакиллари кўпроқ қурилиш моллари, суюлтирилган газ, полиэтилен харид қилиб, катта ҳажмларда озиқ-овқат, нефть-кимё ва ёғ-мой маҳсулотлари сотган.\n2011-2015 йиллар мобайнида «D-хаrid» электрон тизимида фаол бўлган кичик бизнес субъектлари 5 мингдан 38 мингтага кўпайди. Илгари ахборот порталига жойлаштирилаётган бир талабномага иккита етказиб берувчи таклиф билдирган бўлса, мамлакатимизда кичик бизнес ва соғлом рақобат ривожлангани самарасида бугун улар ўртача тўққизтани ташкил этмоқда.\n– Электрон савдоларда қатнашаётган кичик бизнес вакиллари сафи тобора кенгайиб бормоқда, – дейди Республика товар-хомашё биржаси бош мутахассиси Жасур Юнусов. – Ахборот порталимиздан ҳар куни фойдаланаётганлар сони 2 мингдан 6 мингтага кўпайди. Уларга янада қулайлик яратиш мақсадида порталда "Пул маблағларини қайтариш", "Ҳуқуқий маслаҳат", веб-сайт фойдаланувчиси ҳаракатларини овоз билан изоҳлаш каби интерактив хизматлар, мижозларнинг шахсий кабинетлари, "Калькулятор" каби функциялар йўлга қўйилди. Ягона интерактив давлат хизматлари порталида тадбиркорларнинг давлат харидларида иштирок этишлари учун бюджет ташкилотларининг амалдаги талабномаларига обуна бўлиш имкони яратилди. "Ягона дарча" марказлари билан самарали ҳамкорлик ўрнатилди.


Биринчи йиғин Чирчиқда 4 июлдан 17- июлгача давом этади. Икки кунлик хордиқдан сўнг жамоа Тошкентдаги "Геофизика" меҳмонхонасига йиғилади. "Лочинлар" "Локомотив"га қарши Олий лига 14-тур ўйини ўтгунга қадар у ерда истиқомат қилишади.\nТаркибдаги ўзгаришларга тўхталадиган бўлсак, иккинчи даврадан бошлаб Тимур Яфаров, Дурбек Умаралиев ва Соҳиб Абдуллаев "Навбаҳор" шарафини ҳимоя қилмасликлари маълум бўлди. Шунингдек ярим ҳимоячи Акбаршо Рашидхонов ҳам "Андижон" сафида шуғулланмоқда. Жамоага янги қўшиладиган ўйинчилар ҳозирча ноаниқ. Айрим манбаларда хабар қилинаётган маълумотлар умуман асоссиз эканлигини Бахтиёр Ашурматов ҳам тасдиқлади. Хусусан, "Навбаҳор"га дарвозабонлар Тимур Жўраев, Мурод Зуҳуров, Маъмур Икромов ёки Андрей Мельничук борасида миш-мишлар хақиқатдан йироқ. "Локомотив" аъзоси Дилшод Жабборовни ҳам "Навбаҳор"га қайтиши футболчининг ўзига боғлиқ. "Темирйўлчилар" ярим ҳимоячисини Ашурматов қўл остида кўришга қарши эмас. Бироқ, футболчи "Олмалиқ" билан шартнома тузишга яқин тургани боис унинг тақдири ўз қўлида турибди. Ҳужум чизиғида рақобатни кучайтириш мақсадида 6 июл куни Юрий Рижко билан бирга Белорусиядан ҳужумчи Андрей Лясюк келиши кутилмоқда. Агарда ўйинчи мураббийлар кўригидан ўтса, у билан шартнома имзоланиши мумкин. Алишер Шоғуломов масаласига тўхталадиган бўлсак, "Оқ-тепа" вакили Тошкентнинг "Локомотив" клубига ўтишга яқин. Айрим манбаларда Шукурали Пўлатовнинг жамоадаги тақдири сўроқ остида эканлиги таъкидланган. Футболчилар Бахтиёр Аъзамович билан суҳбатлашгач бу каби масалаларга ойдинлик киритилишини таъкидлаш лозим. Лекин, ҳозирча биронта ўйинчи ҳам кетиш истагини билдирмаган. Тўғри, вакилларимизга бошқа жамоалардан таклифлар келиб тушмоқда, аммо биронта ҳам ўйинчи "Навбаҳор" билан хайрлашиш истагини билдирмаган.


ИнтерФУТБОЛ :: «Ливерпуль»нинг соя ортидаги етакчиси\n«Ливерпуль»нинг соя ортидаги етакчиси\nБу мавсум «Ливерпуль» нимаси билан эътиборни тортмоқда? Ҳар тарафлама! Клопп ажойиб ҳужум, мустаҳкам ярим ҳимоя ва кучли мудофаа чизиғига эга идеал жамоа шакллантирди.\nАПЛнинг жорий мавсумида «Ливерпуль» атиги 15та гол ўтказиб юборди - бу Премьер-лигадаги энг яхши кўрсаткич. Уларга ҳаттоки, Гвардиола ҳам ҳавас кўзи билан қарамоқда. Январь ойи бошида «Манчестер Сити» Клопп жамоасини енгди (2:1), аммо учрашувдан сўнг Пеп шундай деди: «Биз ҳар қачонгидан кўпроқ қийналдик. Юрген қойилмақом ҳимояни шакллантирибди. Бизнинг жамоада кучли футболчилар бисёр, аммо ўйлашимча, бу ўйинда урилган икки гол - мўъжизанинг ўзгинаси».\nЎша учрашувда Эндрю Робертсон «Ливерпуль» сафидаги қаҳрамонлардан бири бўлди. Бутун ўйин давомида у Стерлингни яхши қўриқлади, гарчи Раҳим шеригига голли пас узатган бўлсада. Тезкор рақибларга қарши муносиб ўйин кўрсатиш Робертсонни Клопп тузган мудофаа чизиғининг алмаштириб бўлмас қисмига айлантирди.\nКелинг, Эндрюга тааллуқли айрим диққатга молик фактларга назар ташлаймиз.\n• У болалигидан «Селтик»ка ишқибозлик қилган, фаолиятини айнан шу клуб мактабида бошлаган. Бироқ бўйи пастлиги сабабли мазкур жамоани тарк этишга мажбур бўлган. Уни Глазгонинг бошқа бир клуби - «Куинз Парк» ўз сафига жалб этди.\n• Робертсон «Куинз Парк»да ҳам дарҳол майдонга туширилмаган. Унинг ота-онаси фарзандларининг филология факультетида ўқишини хоҳлашган: «Ёшим 15да эди. «Куинз» асосий таркибига киролмаётгандим, ота-онам эса менга келажагим борасида тез-тез тавсия беришарди. Улар лингвист бўлишимни хоҳлашди, мени эса футбол ўзига тортарди.\nУлардан ўзимни спортда яна бир бор синаб кўриш учун бир йил муддат беришларини сўрадим. Агар ўшанда кўнишмаганда, тилшуносликни ўрганаётган бўлардим. Хайриятки, футболда ишим ўнгидан келди».\n• Робертсон 16 ёшга тўлганида «Куинз Парк»нинг катталар жамоасида дебютини ўтказди. Интервьюларининг бирида у шундай деганди: «Вақтимни тўлиқлигича «Куинз Парк»ка ажратолмасдим. Бу учинчи лигадаги ярим профессионал клуб бўлиб, у ерда деярли маош тўлашмасди. Натижада қўшимча иш топишга тўғри келарди». Робертсоннинг дастлабки расмий иши «Селтик»нинг уй стадиони «Хэмпден Парк»да жойлашган колл-маркази билан боғлиқ. Ўшанда Эндрю меҳнатига яраша тузуккина маош олар, раҳбарият эса баъзан асосий жамоа машғулотларини томоша қилишига рухсат берарди.\n• Робертсон жуда фахрланадиган яна бир даромад манбаи «Хэмпден Парк»даги тадбирлар ташкилотчилиги билан боғлиқ. Иттифоқо, у ҳаттоки, Робби Уильямснинг концертини уюштиришда ҳам ёрдамлашганди.\n• Робертсоннинг айтишича, ҳозир нимага эришган бўлса, барчаси оила аъзоларининг қўллаб-қувватлаши самарасидир. У «Селтик»даги илк маошига ота-онасига уй сотиб олганди. «Халл»дан таклиф тушганда, Англияга қаллиғи билан кўчиб ўтганди. Уч йилдан сўнг улар фарзандли бўлишган.\n• Робертсонни Шотландияда жуда яхши кўришади. Биринчидан, у мунтазам равишда Глазгога ташриф буюриб, «Куинз Парк» ва «Селтик» академияларидаги ёшларни йўқлайди. Иккинчидан, хайрия ишларида фаол. Эндрю тез-тез озиқ-овқат банкларига пул ажратади (маблағни ташкилотчиларга жўнатади, улар эса егулик харид қилиб, муҳтожларга тарқатишади).\n21 ёшга тўлиши муносабати билан ташкил этилган байрам кечасида Робертсон маросимни бир неча дақиқага тўхтатиб, дўстларидан озиқ-овқат банкларига пул жўнатишларини сўради. Яқинлари учун бу қийинчилик туғдирмасди.\n• Робертсоннинг Юрген Клопп билан танишуви телефон орқали амалга ошганди. 2016|2017 йиллар мавсумида, гарчи «Халл» Чемпионшипга тушиб кетган бўлсада, Эндрюнинг чап қанот ҳимоясидаги ажойиб ўйини мураббийнинг эътиборини тортганди. Клопп унга қўнғироқ қилиб, ўзини таништирганда, футболчи дарҳол қизил тугмани босди.\nКейинроқ Робертсон бу ҳаракатини қуйидагича изоҳлаганди: «Шерикларим ҳазиллашишаётган бўлса керак, деб ўйлагандим. Бундай эмаслигини билгач, дарҳол қайта қўнғироқ қилиб, учрашув вақтини келишиб олдим». У эртасигаёқ Клопп билан кўришди ва мураббий унга дарҳол «Ливерпуль» билан шартнома тузишни таклиф этди. Германиялик мутахассис уни ўз томонига оғдиришни уддалаганди: Эндрюга қанчалик эҳтиёж сезаётганини таъкидлаб, футболчининг «Селтик»даги ўйини ҳақида гапирди.\n• Ҳаётда оилапарвар, намунали фуқаро бўлган бу йигит майдонда мутлақо ўзгаради. Жорий мавсум Робертсон АПЛнинг ҳар ўйинида ўртача 2,31 марта фол ишлатяпти - бу «Ливерпул»нинг ҳар қайси футболчисининг кўрсаткичидан кўпроқ.\n• Робертсоннинг Юрген Клопп билан муносабатлари аъло даражада. Эндрю таътилга чиқса ёки терма ихтиёрига кетганда, улар хат ёзишиб туришади. «Клоппга мактуб йўлладим: «Шунчаки, билиб қўйишингизни хоҳладим. Менга сардорлик боғичини беришди». У эса катта ҳарфлар билан шундай ёзди: «Айни пайт сен шотландиялик шерюраксан». Бу - ажойиб!»\n• Робертсон «Ливерпуль» билан шартномаси муддатини узайтирганида, Liverpool Echo нашрида жамоанинг собиқ чап қанот ҳимоячилари тўғрисида мақола чиқди. Унда мазкур чизиқ вакилларига «қарғиш» теккани (авваллари бу позицияда Пол Кончески, Фабио Аурелио, Альберто Морено, Йон-Арне Риисе ва бош-қалар тўп суришган) ҳақида гапирилганди. Эндрюни бошқалардан ажратиб турадиган хислат - аввалги амплуадошларидан фарқли равишда у барчасини бинойидек уддаламоқда.\n• Робертсон айнан Клопп хоҳлаган футболчи бўлиб чиқди. Юрген унинг тез-тез ҳужумга қўшилиб туриши тарафдори эди - Эндрю майдондаги вақтининг 14 фоизини ярим позицияда ўтказмоқда, қолган 50 фоизи ҳимояга, 36 фоизи ҳужумга тўғри келмоқда.\n• CIES маълумотларига кўра, дунёнинг энг қиммат қанот ҳимоячилари кучли учлигига киради. Унинг нархи - 82 млн. евро. Энг қиммати эса Трент Александер-Арнольд ҳисобланади (117 млн.).\n• Робертсоннинг «Ливерпуль» учун нечоғли муҳим экани ҳақида Юрген Клопп шундай деганди: «У Глазгода туғилган, бироқ ундаги кўп жиҳатлар Ливерпулга тааллуқли. Унинг ўсишини кузатиш ёқимли бўлди, Эндрюдаги ривожланиш жараёни сафимизга қўшиладиган ҳар қайси футболчи учун намуна бўлса арзийди. Ишқибозларимиз уни яхши кўришади, Робертсон эса уларни севади. Эндрю ва оиласи Ливерпулда ўзларини уйларидагидек ҳис қилишмоқда. Бу ҳол келгусида ҳам давом этиши кишини қувонтиради».


Нима сабабдан махсус хизматлар Telegram'ни ёмон кўрадилар? - Terabayt.Uz\nНима сабабдан махсус хизматлар Telegram'ни ёмон кўрадилар?\nПавел Дуров ўз сўзида турди - Telegram Россияда блокланиши айтилса ҳам Федерал Хавфсизлик Хизмати (ФСБ)га тармоқдаги ёзишмаларни ўқиш имконини бермади. Қўйилган талаб бажарилмагандан кейин Роскомнадзор Telegram хизмати устидан судга ариза берди ва бугун бўлиб ўтадиган суд натижаси Telegram'нинг Россиядаги тақдирини ҳал қилиши кутилмоқда. Биз бу ҳақида кеча хабар берган эдик.\nTelegram ва Россия ҳукумати ўртасидаги зиддият кучайгандан сўнг бир қанча манбалар, жумладан, бизнинг сайтимиз ҳам мессенжерга қўйилган тўсиқни қандай айланиб ўтиш ҳақида маслаҳатлар бера бошлади. Аммо бир саволга жавоб топиш кўпчиликнинг ҳаёлига келмаган кўринади: Махсус хизматлар нега Telegram'ни бунчалик ёмон кўрадилар ва унинг раҳбариятига босим ўтказишга ҳаракат қиладилар? Кўринишидан оддий саволдек туйилади, лекин унинг жавоби жўн эмас. Келинг, масаланинг сиёсий ва ҳуқуқий томонларини айланиб ўтиб, ўзимизга мос - техник ёндашув орқали саволга жавоб топиб кўрсак.\nЎҚИНГ: Павел Дуров Россия ҳудудида Telegram'нинг блокланишига рози бўлди\nҲақиқий шахсий махфийлик\nМахсус хизматлар Telegram'дан талаб қиладиган асосий нарса - бу тармоқ орқали жўнатилувчи хабарларни ўқиш имконини берилиши. Роскомнадзорнинг даъво қилишича, ушбу мессенжер хизматидан нафақат оддий фуқаролар, балки жиноятчилар ҳам фойдаланадилар. Масалан, мессенжердаги махфий чатлар кўп ҳолларда ноқонуний товар айирбошлаш, яъни қора бозор марказига айланади. Бундай ёзишмаларни фош қилиш учун эса мессенжернинг яратувчиларидан бошқа ҳеч ким ёрдам бера олмайди. Telegram'да хабарлар шундай кучли ҳимояланганки, уни манаман деган махсус хизматлар ҳам оча олмайди. Ҳозирча, албатта.\nБундан ташқари мессенжер раҳбарияти ўз фойдаланувчилари ким бўлишидан қатъий назар улар ҳақидаги маълумотларни ҳатто давлатга ҳам тақдим этмайди.\nЎҚИНГ: Россиялик журналистлар Telegram масаласи бўйича Европа судига мурожаат қилишди\nФСБ Павел Дуровдан ёзишмаларни ўқишга ёрдам берувчи криптограммани шунчаки тақдим қилишни талаб қилмоқда. Бироқ асосий масала шундаки, ҳатто Павел Дуров ва унинг жамоаси ҳам техник жиҳатдан тармоқдаги хабарларни ўқиш имконига эга эмас - мессенжернинг архитектураси шундай ўзига хос тузилган. Хабарларни тўлиқ очиш учун зарур бўладиган крипто-калитлар яратувчиларда мавжуд эмас - крипто-калитлар фойдаланувчидан фойдаланувчига кўчиб юради, серверларда сақланмайди.\nМахсус хизматларнинг ҳисоблашича, Россияда Telegram серверларининг мавжуд эмаслиги тармоқ билан боғлиқ иккинчи жиддий муаммодир. Мессенжер Россия Федерацияси ҳудудида “ахборот тарқатишни ташкил қилувчилар реэстри“га киритилган. Россия қонунчилигига кўра, бундай реэстрга киритилган операторлар бир қатор талабларни бажариши лозим. Масалан, Россияда рўйхатга олинган тармоқ ўз маълумотларини айнан мамлакат ҳудудида жойлашган серверларда сақлаши керак. Telegram'нинг эса Россия ҳудудида бундай маълумотлар омборхонаси йўқ. Яъни бирор ҳукумат вакиллари, полиция ёки ФСБ зарур пайтларда Telegram серверларига кириб, ундаги қаттиқ дискларда сақланаётган маълумотларни олиб кета олмайди.\nҲозирги воқеалар Павел Дуров кун келиб махсус хизматлар унинг мессенжерига қарши чиқишларини олдиндан билгани ва бу кун келишига жиддий тайёргарлик кўрганидан далолат бермоқда, яъни мессенжернинг компютер ва мобил иловаларида прокси-серверларга уланиш имконияти анчадан буён мавжуд. Бундай серверлар интернетга чиқиш йўлига қўйилган тўсиқни четлаб ўтиб, бошқа давлатда жойлашган компютер орқали тармоққа уланиш имконини беради. Бундан ташқари Telegram'нинг ўзида ҳам қўшимча дастурлар ўрнатилишини талаб қилмайдиган VPN-ботлар мавжуд. Мобил қурилмага ўрнатилган VPN иловалар ҳам интернетга қўйилган тўсиқни осонликча олиб ташлаб, мессенжернинг одатдагидек ишлашига шароит яратади. Соддароқ айтганда, Роскомнадзор Telegram'ни бутунлай блоклаш имконига эга эмас.\nЎҚИНГ: Telegram ва Роскомнадзор можаросига Рамзан Қодиров ҳам аралашди\nИкки босқичли шахсни тасдиқлаш\nМахсус хизматлар учун Telegram'нинг яна бир камчилиги - унда икки босқичли шахсни тасдиқлаш жараёни жорий қилинганидир. Бундан бир неча йил олдин махсус хизматлар тармоқдаги исталган аккаунтни осонликча оча олар эди. Бунинг учун нишонда турган шахснинг телефон рақамини мессенжерга териш ва тасдиқлаш коди юборилган SMS хабарни тутиб олишнинг ўзи кифоя эди. 2015 йилда эса яратувчилар мавжуд аккаунтга янги қурилмадан кириш чоғида SMS коддан ташқари қўшимча пароль ҳам сўрайдиган икки босқичли ҳимояни жорий қилдилар. Бироқ ушбу икки босқичли шахсни тасдиқлаш функцияси фойдаланувчи томонидан ёқиб қўйилган бўлиши лозим. Акс ҳолда янги қурилмадан мавжуд аккаунтга кириш учун SMS тасдиқ кодининг ўзи кифоя бўлади.\nМахсус хизматларнинг жиғига тегувчи навбатдаги омил Павел Дуровнинг ўзидир. Бир вақтлар бу ёш миллиардер ҳукумат томонидан бўлаётган босимлар туфайли ўз жамоасини олиб, Бирлашган Араб Амирликларига кўчиб кетган эди. Дуров исталган давлат томонидан унинг мессенжер хизматига қарши босим ўтказилишидан қўрқмаслигини очиқ айтиб келади. Шу сабабли ҳам Россия махсус хизматлари бу йигитчанинг попугини пасайтириб қўйишни истар балки.\nАйни пайтда Москва шаҳрида Telegram мессенжер хизмати устида суд жараёни бошланди. Биздан узоқлашманг ва биз бу борадаги сўнгги янгиликларни ўз вақтида сизга етказамиз.\n#Telegram #Павел Дуров #хабарлар


ТерДУга ким ректор бўлди? – Сурхон тонги\nБош саҳифа / Таълим / ТерДУга ким ректор бўлди?\nЯнвар 18, 2021\tТаълим Изоҳ қолдириш 200 Кўрилди\nТермиз давлат университетида бўлиб ўтган йиғилишда техника фанлари доктори, профессор Авазжон Мараҳимов университет ректори этиб таништирилди, дея хабар беради вилоят ҳокимлиги ахборот хизмати.\nЙиғилишда Сурхондарё вилояти ҳокими Тўра Боболов, Ўзбекистон Республикаси Олий ва ўрта махсус таълим вазири Абдуқодир Тошқулов, Термиз давлат университети ректори Авазжон Мараҳимов сўзга чиқди.\nАсосан, сўнгги йилларда мамлакатимиз таълим тизимида амалга оширилаётган ислоҳотлар илм-фан ютуқларидан оқилона фойдаланиб, кадрлар тайёрлаш сифати ва самарадорлигини оширишга хизмат қилаётгани таъкидланди. Бу жараёнда юртимизнинг турли ҳудудларида олий таълим муассасалари ва уларнинг филиаллари ташкил этилиб, малакали мутахассисларга бўлган эҳтиёжни қоплашга эътибор кучайтирилаётгани қайд этилди.\nАйни пайтда Сурхондарё вилоятида ҳам олтита олий таълим муассасаси фаолият юритиб, воҳада эҳтиёж сезилаётган кадрлар тайёрланмоқда. Биргина Термиз давлат университетидаги 13 та факультетда 22 мингдан ортиқ талаба ўзи танлаган касб сирларини чуқур эгаллаётир. Уларга мингга яқин профессор ва ўқитувчилар таълим-тарбия бермоқда.\nЯна бир гап. Термиз давлат университети ректори А.Мараҳимов ўтган йиллардаги иш фаолияти давомида қатор масъул вазифаларда ишлаган. Олий ва ўрта махсус таълим вазири ўринбосари, Халқ таълими вазири лавозимларида хизмат қилган. Авазжон Мараҳимов ушбу тайинловга қадар Мирзо Улуғбек номидаги Ўзбекистон Миллий университети ректори лавозимида фаолият юритаётган эди.\nОлдинги Бир шикоят изидан\nКейинги Кўчатчилик — сердаромад соҳа


Ҳурматли “Markaziy Ippodrom” АЖ акциядорлари!\nТошкент шаҳри, Чилонзор тумани, Бунёдкор 156-уйда жойлашган “Markaziy Ippodrom” АЖ ўзининг акциядорларига маълум қиладики жамиятнинг кузатув кенгашининг 2020 йил 7 сентябрдаги йиғилиши баённомаси қарорига асосан чақирилган акциядорларнинг йиллик умумий йиғилиши “Markaziy Ippodrom” АЖнинг маъмурий биносида 2020 йил 30 сентябрь куни соат 11.00 да ўтказилади.\n1. Жамият акциядорларининг 2019 йил якуни бўйича йиллик умумий йиғилишининг регламентини тасдиқлаш.\n3. Жамият кузатув кенгашининг 2019 йил якуни бўйича ҳисоботини эшитиш ва тасдиқлаш.\n4. Жамият тафтиш комиссиясининг 2019 йил якуни бўйича ҳисоботини эшитиш ва тасдиқлаш.\n5. Жамият бош директорининг 2019 йил молия-хўжалик фаолияти якуни бўйича ҳисоботини эшитиш ва тасдиқлаш.\n6. Жамият ташқи аудиторининг 2019 йил якуни бўйича ҳисоботини эшитиш ва тасдиқлаш.\n7. Жамиятнинг 2019 йил якуни бўйича жамият бухгалтерлик баланси, фойда ва зарарлар ҳисобини тасдиқлаш.\n10. Жамиятнинг 2020 йил учун тузилган бизнес-режасини тасдиқлаш.\n11. Жамият бош директори билан тузилган меҳнат шартномаси муддатини келгуси йил молия-хўжалик якуни бўйича йиллик умумий йиғилиш ўтказгунга қадар узайтириш.\n12. Жамият кузатув кенгаши аъзоларининг янги таркибини сайлаш.\n13. Жамият тафтиш комиссияси аъзоларининг янги таркибини сайлаш.\n14. Жамиятда 2020 йил учун ташқи аудиторлик текширувини ўтказишга аудиторлик ташкилотини танлаш ва унинг хизматларига тўланадиган ҳақнинг энг кўп миқдорини белгилаш.\n15. Ўзбекистон Республикаси Вазирлар Маҳкамасининг 06.11.2018 йилдаги 18-Ю-14-9/15131-топшириғи ва “Марказий ипподром” АЖ акциядорларининг 03.05.2019 йилдаги 2-навбатдан ташқари умумий йиғилиши қарорини бажарилишини кўриб чиқиш.\n16. Жамият акциядорлари томонидан уч йил ичида талаб қилиб олинмаган дивидендларни жамият ихтиёрига ўтказиш.\n“Markaziy Ippodrom” АЖ умумий йиғилиши соат 11.00 бошланади.\nАкциядорларни рўйхатдан ўтказилиши соат 10.30 бошланади.\nЖамият акциядорларининг йиллик умумий йиғилишини хабар бериш учун реестрни шакллантириш санаси –2020 йил 7 сентябрь.\nАкциядорларининг йиллик умумий йиғилишига ваколатли шахсларни қатнашиши учун реестрни шакллантириш санаси –2020 йил 24 сентябрь.\nАкциядорларининг йиллик умумий йиғилишига қатнашиш учун келган акциядор вакили Ўзбекистон Республикаси қонунчилигига асосан паспорти ёки шахсини тасдиқловчи бошқа ҳужжат ҳамда ишончнома билан келиши шарт.\nАкциядорларининг йиллик умумий йиғилиши маълумотлари билан танишиш учун жамиятнинг офисига келиши ёки керакли маълумотлар акциядорларнинг электрон почтасига юборилади. Кун тартибидаги қўшимча маълумотлар олиш учун акциядорлар (+998 98) 304-02-77 телефонига мурожат қилишлари мумкин.\nРасмий веб-сайт: www.mippodrom.uz


Болада яшаш жойига нисбатан мутлақ ҳуқуқ мавжуд\nMon, 20/07/2020 - 12:23\n“Васийлик ва ҳомийлик тўғрисида”ги қонуннинг 20-моддасида ота-она яшаш жойини вақтинча тарк этиб, фарзандини олти ойдан ортиқ муддатга қариндошлари ёки бошқа яқин кишиларининг назоратига қолдирса, васийлик ёки ҳомийлик белгиланиши қайд этилган.\nБатафсил Болада яшаш жойига нисбатан мутлақ ҳуқуқ мавжуд\nКартошка куясидан қандай қутулиш мумкин?\nSat, 18/07/2020 - 08:56\nҒалла ҳосили йиғиб олиниши билан бўшаган майдонларга такрорий экин экиш ишлари бошлаб юборилди. Туманимизда асосан, картошка экилгани сир эмас. Шу жиҳатларни инобатга олиб, ўсимликнинг айрим хусусиятларига тўхталиб ўтишни жоиз топдик.\nБатафсил Картошка куясидан қандай қутулиш мумкин?\nИбн Сино ва Беруний тор кўчалари тартибга келтирилди\nFri, 17/07/2020 - 17:20\nСамарқанд вилоят телерадиокомапниясининг “SamTVR” телеграм каналида жорий йилнинг 15 июль куни “Агар хулоса қилмасак, халқ бизни кечирмайди!” рукни остида видеолавҳа эълон қилинганди. Унда Жомбой туманидаги айрим кўчалар ободонлаштирилмагани, таъмирга муҳтож экани ва бундан аҳоли азият чекаётгани танқид қилинган.\nБатафсил Ибн Сино ва Беруний тор кўчалари тартибга келтирилди\nҲокимлик ходими ўрнак бўлиши керак\nFri, 17/07/2020 - 12:53\nТуман ҳокимлиги аппарат ходимлари иштирокида давлат бошқаруви органлари ишчи-хизматчиларининг одоб-ахлоқ қоидалари мавзуига бағишланган давра суҳбати ўтказилди.\nБатафсил Ҳокимлик ходими ўрнак бўлиши керак\nИнфратузилма объектларининг 95 фоизи юқори тезликдаги интернет билан таъминланади\nThu, 16/07/2020 - 17:39\nҚишлоқ жойларида ҳам интернет тезлигини яхшилаш мумкинми? Фуқаролардан шу мазмунда кўплаб мурожаатлар бўляпти.\nАйтайлик, шу йилнинг июнь ойида катта лойиҳа амалга оширилди. Жомбойнинг чекка ҳудуди – Нўш маҳалласи тезкор интернет ва телефон тармоғига уланди. Олтита қишлоқни глобал тармоққа уловчи HUWAI русумли телефон станцияси ўрнатилди. GPON технологияси асосида ишлайдиган 512 сиғимли бундай линия сифатли алоқани таъминлайди.\nБатафсил Инфратузилма объектларининг 95 фоизи юқори тезликдаги интернет билан таъминланади\nҚишлоқ хўжалиги ходимлари куни\nЖомбой туманида 1-октябр Ўқитувчи ва мураббийлар куни кенг нишонланди\nЖомбой туманида кам таъминланган ва ногиронлиги бор оилаларга уй жойлар топширилди\nОММАВИЙ СПОРТ ТАДБИРЛАРИ\nЖомбой туманида "Саломатлик кунлари" тадбирлари ўтказилмоқда\nСайтдаги охирги маълумот киритилган сана: 10.08.2020


Жоҳиллик ботқоғидаги “шогирд”\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жоҳиллик ботқоғидаги “шогирд”\t13:01, 16 август 2016\tҚуёш тафти тупроқни чўғдай қиздираётган палла. Кимсасиз яйловдаги тепаликда 18 ёшлар чамасидаги йигитча қўл-оёғи боғлиқ ҳолда иссиқда тандирдаги кулча каби пишиб ўтирарди. Бахтига ярим соатлардан кейин узоқдан икки одам кўринди. Йигитча жон ҳолатда уч бора “Ёрдам беринглар!” дея чорлаган эди, бояги одамлар келиб, унинг жонига оро киришди. Улар қўллари арқондан бўшаган йигитчани сўроқлай кетишди. – Нима бўлди ўзи? Сени ким бу аҳволга солди? – Қашқирли қора отда гавдали, соқолли бир одам келиб, уларни... – дея йиғламоқдан бери бўлиб пастликка тикилган иккита чодир томонга ишора қилади. Чодирлар атрофида 15 ёшдаги қизча ва 11 яшар болакай қонга беланиб ётарди, – ўлдириб, мени шу ерга боғлаб кетди. Бояги одамлар бу манзарани кўриб, чодир томонга чопишди. Мурдалардан ташқари чодирларнинг бирида чўпон ва унинг 8 яшар қизи ҳам ўлдириб кетилган эди. ***\n1997 йилда туғилган Ғайрат Бектоев (исм-фамилиялар ўзгартирилган) мактабни базўр тамомлаб олганидан сўнг ўзига мос иш излашга киришди. Уринишлари бесамар кетмай бир танишининг кўмаги билан Оҳангарон туманидаги фермер хўжаликларидан бирида иш топди. У бу фермер хўжалигида чўпонлик қилаётган, қирққа яқинлашиб қолган, 4 нафар вояга етмаган фарзанди бор Раззоқ Рустамовга ёрдамчи сифатида хизматни бошлади. Табиийки, Ғайратдан Раззоқ акани ўзига устоз сифатида кўриши, ундан йўл-йўриқ олиб, муроса билан ишлаши талаб қилинарди. Аммо Ғ.Бектоев жоҳиллик ботқоғиға ботиб, охир-оқибат мудҳиш қотилликка қўл урди.\n2015 йилнинг май ойида Раззоқ оила аъзолари ва “шогирди” билан бирга фермер хўжалигига қарашли от, қўй ва қора молларни Оҳангарон туманидаги Тойлоқсой ҳудудига ҳайдаб боришди. Ўша ерда 2 та чодир тиклаб, шу жойда кун кечира бошлашди. Бу орада Раззоқ аканинг танбеҳ ва дашномлари Ғайратнинг зардасини қайнатар, бора-бора унинг хаёлини қасд олиш фикри қора булут каби эгаллаб борарди. Қора ният\n2015 йилнинг 14 июнь санаси. Раззоқ аканинг турмуш ўртоғи Гулмира опа ва кенжа қизи Малика қишки мавсум учун меваларни банкага ёпиб, қишга ғамлаш мақсадида фермага кетди. Яйловда эса чўпон уч нафар фарзанди ва Ғайрат билан бирга қолди. Шу куни чўпон ва ёрдамчиси ўртасида келишмовчилик келиб чиқиб, Ғ.Бектоев анчадан буён дилига тугиб юрган ниятини амалга оширишга чоғланди. Хаёлан қотиллик режасини тузиб, яширинча ошхона пичоғини Раззоқ ака оила аъзолар билан яшайдиган чодирдаги гилам остига беркитиб қўйди. Сўнг ўзининг чодирига кириб, “нишон”нинг ухлаб қолишини кута бошлади. Бу чодирдан наригиси томон тикилиб ётавериб, ўзининг кўзлари уйқуга кетганини сезмай ҳам қолади.\nТонгда уйғонган Ғайрат худди энг қимматли нарсасини йўқотган одамдай сакраб ўрнида турди. Ташқари отилиб чиқиб қараса, “устози”нинг қизи Ёрқиной идиш-товоқларни ювиш билан, ўғли Шавкат эса сигир соғиш билан банд эди. Ғ.Бектоев мақсади сари қадам ташлаб, нариги чодир томон ҳаракатланди. Йўл-йўлакай болта билан қуролланиб, чодир олдига келди. Аста энгашиб, ичкарига мўралади. Қараса, Раззоқ ака ва унинг 2007 йилда туғилган қизи Муниса ширин уйқуда. Ғайрат ўлжага ташланишга шайланган бўридай тишларини ғичирлатиб, атрофга текширувчан назар ташлаб олди. Бу яқин-атрофда чўпон ва унинг фарзандларидан бошқа ҳеч бир зоғ йўқлигига ишонч ҳосил қилгач, чодир ичига кирди. Бир-бир қадам ташлаб Раззоқ аканинг тепасига келди. Аввалига бироз журъат қилолмади. Сўнг кўзларини чирт юмиб, қўлидаги болтани баланд кўтарди ва зарб билан чўпоннинг бўйнига урди. Шу дамда чўпон хириллаганча типирчилай бошлади. Бироқ ҳеч кимни ёрдамга чақира олмади. Ғайрат эса ўзи аввалдан гилам тагига яшириб қўйган пичоқни олиб, ҳеч вақога тушунмай уйғонган Мунисага ҳужум қилди. Қизалоқ танасининг турли қисмларига санчилаётган пичоқ зарбидан чинқириб юборди. Синглисининг фарёдини эшитган Ёрқиной чодир томонга ошиқди. Ичкаридаги ҳолатга кўзи тушиб, бир зумга эсанкираб қолди. Ўзини қўлга олиб, қоча бошлади. Ўша тобда ваҳший ҳайвонга айланган Ғайрат унинг ортидан таъқиб қилиб етиб олди ва уни ҳам пичоқлаб ташлади. Бу ҳали ҳаммаси эмас экан. Кўзи қонга тўлган қотил барчасига гувоҳ бўлиб, қочишга уринган Шавкатни ҳам тутиб олиб, зорланишларига қарамай пичоқ тиғи билан “сийлади”. Тўрт нафар инсоннинг умрига зомин бўлган қотил ҳаммасининг жони узилганига ишонч ҳосил қилиш мақсадида мурдаларга қайтадан пичоқ уриб кўрди. “Кўнгли хотиржам” бўлгач, режанинг иккинчи қисмига ўтди. Яъни тепаликка чиқиб, қўл-оёқларини боғлаб, сувдан қуруқ чиқмоқчи бўлади. Аммо...\n“Жабрдийда” қотилга ҳукм ўқилди\nЗудлик билан суриштирув-тергов ҳаракатлари бошланиб, гувоҳ сифатида боғлаб кетилган йигитча ҳам терговга жалб қилинди. Аввалига ўзини жабрланувчи қилиб кўрсатган йигит ҳуқуқни муҳофаза қилувчи органлар ходимларининг зийраклиги олдида ип эша олмай қолди. Барчасини бўйнига олиб, айбига иқрор бўлди.\nМазкур ишни кўриб чиққан жиноят ишлари бўйича Тошкент вилоят суди чўпон ва унинг уч нафар вояга етмаган, бегуноҳ фарзандларининг ҳаётига зомин бўлган Ғайрат Бектоевга умрбод озодликдан маҳрум қилиш жазосини тайинлади. Исматулла МАМАНОВ, Жиноят ишлари бўйича Тошкент вилоят судининг судьяси


Бола характери — Dilkashradio.com\nАссалому алайкум. Қадрли оналар, фарзандингизга қараб, унинг нега шундай характерда эканини айтиб бера оласизми? Бундай ёмон характерни қаердан олди, деб ўйлаб қоласиз, баъзан унинг камчиликларини кўрганда. Аслида ҳар бир одамнинг ўзига яраша яхши ва ёмон сифатлари бўлади. Болаларда ҳам шундай. Болалардаги бу ёмон сифатлар кўп ҳолларда ота-онага ёқмайди. Айниқса оналарга. Чунки улар кўпроқ фарзандлари билан вақт ўтказадилар, шунинг учун ҳам уларнинг бу сифатлари кўпроқ уларга кўринади. Шундай пайтларда болангиздан аччиқланманг. Унинг бу сифатини жазолаш ёки бошқа бир қаттиқроқ усул билан йўқотишга ҳаракат қилманг. Худди танганинг икки томони бўлганидай, ёмон сифатнинг ҳам яхши томони бўлиши мумкин. Масалан, сиз қизингизни ўта олифта деб билсангиз, унинг бу сифатининг яхши томонини ҳам кўринг. У олифта бўлса, демак у озода, саранжомликни, гўзалликни яхши кўрадиган қиз. У шунга амал ҳам қилади. Ëки ўғлингизни қайсар деб билсангиз, бу қайсарликнинг яхши томонини кўришга ҳаракат қилинг. Демак у ўз сўзида турадиган, ўз фикрига эга, тезда бошқаларнинг фикрига оғишиб кетмайдиган бола. Бу сифат уни кўп ёмон ишлардан ҳимоя қилиши мумкин. Ëмон болалар жамоасига тасодифан тушиб қолганида ҳам, ўз сўзига ва фикрига эга бола бўлади. Тезда уларнинг ёмон фикрлари таъсирига тушиб қолмайди. Баъзи болалар ўзига ўта талабчан бўлади. Бу талабчанлик уларнинг тез-тез асабийлашишига, ўзидан қониқмаслигига олиб келади. Бу ҳатти – ҳаракат ҳам ота оналарни хурсанд қилмайди. Бирор бир ишни уддалай олмаса, асабийлашади, қилиб турган ишини ағдар-тўнтар қилади. Бу нарса унинг салбий сифати бўлса-да, бу салбий сифатнинг яхши томони ҳам бор. Бола ўзига талабчанми, демак ўзига берилган ҳар бир ишни мукаммал қилиб бажаришга ҳаракат қилади. Ҳар бир ишнинг мукаммал бўлишини истайди ва бунга ҳаракат қилади. Бу ахир яхши-ку!\nШундай экан, фарзандингизнинг салбий сифатларини кўрганингизда, бу сифатларнинг ижобий томонларини ҳам кўришга ҳаракат қилинг. Бу осон иш эмас. Бунинг учун даставвал, болангизнинг ҳатти-ҳаракати ҳақида кундалик тутинг. Ундаги яхши ва ёмон сифатларни рўйхат қилиб чиқинг.\nМасалан: Фазилатлари. Инсофли – у ҳар куни эрталаб ўз жойини ўзи тўғрилаб қўяди.\nЯхши чизади – ижодий характерга эга.\nМеҳрибон – ўзидан кичикларга мурувватли. Уларга ёрдам беришга тайёр\nКучли адолат ҳиссига эга болакай.\nТартибли эмас – ҳамма нарсани тезда эсидан чиқариб қўяди.\nНошукур – ибодатда фақат сўрайди, ҳеч ҳам раҳмат айтмайди.\nФарзандингиздаги бу ҳислатлар учун Худога ибодат қилинг. Ундаги камчиликларни йўқотиш учун Худо билан бирга ҳаракат қилинг. Шунда Худо сизга ундаги бу муаммони ҳал қилиш учун нима қилиш кераклигини айтади. Ундан ташқари ҳар сафар бу камчиликка дуч келсангиз, камчилигидаги яхши томонини ўзига кўрсатиб, бу камчиликни тўғрилашга ҳаракат қилинг. Азизлар болалар ҳақида кўпроқ ўрганишни истасангиз бизнинг www.najot.com ва dilkash@najot.com сайтларимиз бу борада сизга бажонудил ёрдам беради.


Вақф хайрия жамоат фондига раҳбар тайинланди\n16.05.2018 19:46 0 1692\n12 май куни Адлия вазирлиги томонидан Ўзбекистон мусулмонлари идораси ҳузуридаги «Вақф» хайрия жамоат фонди давлат рўйхатидан ўтказилган эди. Бугун Вақф хайрия жамоат фондига раҳбар тайинланди. Бу ҳақда «Xabar.uz»га ўз манбаси хабар берди.\nМаълум бўлишича, ушбу вазифага Тошкент ислом ислом институти «Таҳфизул Қуръон» кафедраси мудири лавозимида ишлаб келаётган Жалолиддин Ҳамроқулов тайинланди.\nЭслатиб ўтамиз, Президент фармонида тегишли идораларга фуқаролардан закот, фитр ва бошқа хайрия маблағлари сифатида тушадиган маблағлар «Вақф» хайрия жамоат фондининг алоҳида ҳисоб рақамида тўпланиши ҳамда замонавий ахборот технологияларидан фойдаланган (шу жумладан, Интернет тармоғи орқали онлайн кузатиш имкониятини яратган) ҳолда маблағларнинг тушиши ва сарфланишида тўлиқ шаффофликни таъминлаш бўйича амалий кўмак бериш топширилган.\nЖалолиддин Ҳамроқулов «Вақф» хайрия жамоат фонди


Шота Арвеладзе: Энди бор эътиборни ички мусобақаларга қаратамиз\n- Осиё Чемпионлар лигасидаги муваффақиятсизликдан сўнг руҳий жиҳатдан бироз қийин ҳолат мавжуд эди. Лекин бугун биринчи бўлим биз учун жуда омадли бошланди. Энди Осиё Чемпионлар лигаси мусобақаси биз учун тугади. Бор эътиборни ички чемпионат, кубок ва лига кубогига қаратамиз.\nБугун биринчи бўлимда жамоамиз намойиш этган ўйин учун йигитларни фақат ва фақат мақташим мумкин. Таркибдаги барчага секин-аста ўйин амалиёти беришга ҳаракат қиламиз. Зеро яқинда терма жамоа сафига 11 нафар ўйинчимиз йўл олади. Биз эса ихтиёримизда мавжуд футболчилар билан яна 4 кундан сўнг ўйин ўтказамиз, - деди мутахассис.\nПахтакор Ўзбекистон. Суперлига Шота Арвеладзе


Ўш ҳуқуқ-тартибот органлари ўзбек аёллари ўғирланаётганини 'кўраётгани йўқ' - BBC News O'zbek\nЎш ҳуқуқ-тартибот органлари ўзбек аёллари ўғирланаётганини 'кўраётгани йўқ'\n15 Декабр 2010\nImage caption Ирода Зулунова оғир аҳволда шифохонада сақланмоқда\nҚирғизистон жанубида сўнгги бир ой мобайнида камида тўрт ёш ўзбек аёли ўғирлаб кетилиб, жинсий зўрланган.\nЎшдан олинаётган хабарларга кўра, ҳуқуқ-тартибот органлари бундай аёлларнинг яқинларига босим ўтказмоқдалар.\nҚариндошларининг айтишича, 16 ёшли уч ойлик келин Ирода Зулунова Ўшдаги ҳовлиси яқинида 9 декабр куни номаълум шахслар томонидан ўғирлаб кетилган.\nҲозирда Аравондаги шифохонада даволанаётган Ирода икки эркак ва бир аёл томонидан номаълум жойда ушлаб турилгани ва дўппосланганини айтган.\nШифокорлар унинг заҳарланганини айтишган ва номусига тажовуз қилинган ёки қилинмаганини аниқлаш учун тиббий экспертиза ўтказишни буюрганлар.\nЎшдан олинаётган хабарларга кўра, ҳуқуқ-тартибот органлари Ирода Зулунованинг олиб қочиб кетилгани борасида яқинлари мурожаат қилган аризани қайтиб олишни талаб қилмоқдалар, акс ҳолда Ироданинг эрини қамаш билан таҳдид қилганлар.\nБи-би-си аёлларнинг ўғирлаб кетилаётгани ҳодисалари юзасидан Ўш шаҳар Ички ишлар бошқармаси раҳбари Памирбек Асанов билан суҳбатлашди.\nПамирбек Асанов: Охирги 16 ёшли келинчакнинг ўғирланиши ҳақида шуни айтмоқчиманки, бугун шахсан мен ва Қирғизистон президентининг маслаҳатчиси Виктор Черноморец билан бу аёл ётган Аравондаги касалхонага бордик. Шифокорлар билан суҳбатлашдик. Аёлни касалхонага олиб келишган вақти гувоҳлар ўнгида текширув ўтказишган. ШИфокорлар унга нисбатан жисмоний зўравонлик қўлланганини рад этмоқдалар. Жинсий зўрланганини ҳам рад этмоқдалар.\nБи-би-си: Жинсий зўравонлик ҳолати бўлмаганлигини қандай қилиб исботлашаяпти? Тўлиқ тиббий экспертиза ўтказилганми?\nПамирбек Асанов: Шифокорлар консилиуми ўтказилган, улар орасида гинеколог шифокор ҳам бўлган. Биз ҳозирда тўлиқ тиббий экспетиза ўтказишни ҳам белгиладик, лекин шифокорлар тўлиқ кўриб чиқишган. Дастлабки ташхисга мувофиқ, унинг бўйнида тирналган жароҳат ва мия чаноғининг ёпиқ жароҳати бор. Унинг кўрсатмаларига кўра, кўчага бир нарсани излаб чиққан вақти оқ "Мерседес" машинаси келиб тўхтаган, ундан бир аёл чиқиб келиб бир нарса сўраган, кейин юзига бир нарса сочган. Шундан кейин ҳушини йўқотиб, ўзини бир қоронғу хонада сақланаётган ҳолда топган. Уни ўғирлаб кетган аёл ва эркаклар ўзаро тожик тилида гаплашишган экан. Унга зўрлаб қандайдир дорилар ичиришган, ичмасанг Қозоғистонга сотиб юборамиз, дея пўписа қилишган. Бир неча кундан кейин эса онаси яшайдиган Аравон қишлоғига олиб келиб ташлаб кетишган.\nБи-би-си: Бу амалларни кимлар қилган, нима учун қилишган, сизда бирон версия борми?\nПамирбек Асанов: Бир неча версияларни ишлаб чиқмоқдамиз. Масалан унинг сўзларига таяниб, бировга сотиш учун қилинган бўлиши мумкин. Оилавий бирон можаро туфайли эмасмикан, деган версияни ҳам кўриб чиқмоқдамиз. Яна бир қатор бошқа версиялар бор.\nБи-би-си: Лекин бундай ҳодиса Ўш шаҳрида биринчи маротаба содир бўлаётгани йўқ. Бошқа ҳодисалар юзасидан текширув бирон натижалар бердими?\nПамирбек Асанов: Ҳамма ҳолатлар бўйича текширув олиб борилган, бир аёл машина юкхонасига солиб ўғирлаб кетишди, деб ариза ёзганди. Кейин аниқланишича, у ўзига таниш бир йигит билан ўзи кетиб қолган экан. Кейин уйга қайтиш вақти келганда мени ўғирлаб кетишди, деб даъво қилган. Бошқа бир ҳолатда эса аёлнинг ўзи қизини олиб онасиникига кетиб қолган, уйдагилари ўғирлаб кетилди, деб милицияга боришган. Унинг эри ўзи кейин келиб ўғирлаш бўлмаган, деб ариза ёзиб берди.\nБи-би-си: Бу ҳолатлар ҳатто мамлакат президентини хавотирга солиб, ўз вакилини юборибди. Сизнинг текширувларингиз эса оилавий тортишувлар, деган хулосаларни бермоқда. Бу шубҳа уйғотади, шундай эмасми?\nПамирбек Асанов: Сиз бизни тўғри тушунинг, мана куни кеча маҳаллий ўзбек жамоаси вакиллари билан Ўш шаҳри мэри учрашув ўтказди, ўшанда ўзбек жамоаси вакиллари ўзлари чиқиб ходисалар қандай бўлганлигини айтиб, нотўғри маълумотлар тарқатилаётганини айтишди. Уларга қўнғироқ қилиб, буларни ҳаммасини ўзларидан эшитишингиз мумкин.


Қирғизистонда террорчилар қочиб кетган тергов изоляторининг собиқ бошлиғи ўз жонига қасд қилди\n10:06 / 20.11.2015\nҚирғизистоннинг Қуйи Норус Чуй вилояти ҳудудидаги 50-рақамли тергов изоляторининг собиқ бош назоратчиси ўз жонига қасд қилди. Бу ҳақда 20 ноябрь куни республика жазони ижро этиш маҳкамаси матбуот хизмати хабар тарқатди.\nИмонқул Тилтаев ўз назорати остидаги изолятордан 9 нафар жангари қочиб кетганида асосий жавобгар сифатида кўрилаётганди. Ушбу офицернинг 11 ноябрь куни ўз вазифасига масъулиятсизлик билан қараганликда ва хавфли жиноятчиларнинг қочиб кетишига йўл қўйганликда айбланиб, қўлга олинганди. У тиббиёт хонасига борганида ўз жонига қасд қилган.\nТилтаев ўз лавозимидан 12 октябрь куниёқ, террорчилар қочиб кетгани маълум бўлган заҳоти озод этилганди.\nЭслатиб ўтамиз, 12 октябрга ўтар кечаси Қирғизистоннинг Чуй вилоятида жойлашган 50- сонли тергов изоляторидан 9 нафар маҳбус уч соқчини ўлдириб, қочиб кетишганди.\n“Жайш ул-Маҳдий” ташкилоти аъзолари бўлган бу экстремистларнинг 5 нафари ўша куниёқ қўлга олинган кейинги 1 ҳафта давомида қолган жиноятчиларни қидириш ишлари олиб борилган.\n16 октябрь куни Қирғизистон полицияси тергов изоляторидан қочиб кетган террорчи Дониёр Қодиралиевни йўқ қилганди.\n20 октябрь куни эса "ўта хавфли жиноятчи" Азамат Мусуралиев ҳуқуқ-тартибот ходимлари билан отишма чоғида ўлдирилди.\n22 октябрь куни эса Қирғизистонда тергов изоляторидан қочган маҳбусларнинг сўнггиси, Олтинбек Итибаев ҳам ўлдирилди.


Шуҳрат Бобожон: Гипноз таъсирига тушмайдиган одам\nМуҳокама учун мавзу | 09/24/2018 8:09 PM 11307 марта ўқилди\n09/25/2018 at 10:44 PM\nHurmatli Alihon va Hoji domla,\nGap o’tgan kunlar gipnozi e’mas, hozirgi gipnoz haqida ketmoqda. Halq yana yaqin o’tgan davr kabi quruq va’dalarga ishonib qolaveradimi, tarih takrorlanmoqdami? Ko’zlaringizni oching demoqchi muallif.\nШухратнинг ёзганларини аввал ҳам ўқирдим. Унинг “Аҳмадбой мўнўлғи”дан кейин эса ёзганларини бир қолдирмай ўқийдиган бўлдим.\nЮқоридаги ёзганларини мен яхши биламан. Унинг эсидан чиқарган “жулдурвоқалари” Боғотлик Юсуф Саидов, Ургенчлик Ўктам Муҳаммадиевлар эди.\nАввало улар(норасмий)ларни Хоразмда “жулдурвоқалар” эмас, “Бузоқвошилар” дейишарди.\nВилоят ҳокими М.Жуманиёзовнинг кўрсатмаси билан “Эшондан қочган ихтирочилар” номи билан танилган: Озод Ҳусаинов, Юсуф Саидов, Ўктам Муҳаммадиевларнинг турфа хил “ихтиро”лари билан вилоят ҳокимлигидаги ягона фан доктори сифатида мен шуғилланганман.\nМенгада гипноз таъсир қилмаган ва бу шунай бўлганди:\n1989 йилда бизнинг совхозга ўша пайтидаги машҳур Фарход ва Ширинлар келди. Залдаги одамларнинг кўпчилигини гипнозлаб, айримларини кийимларигача ечдириб, қилган ўғирликларигача айтгизди.\nКонцертдан кейинги зиёфатда, биз ёшуллилар: “Қани, бизнида гипноз қилгинчи”, дедик. Шунда гипнозга чалинмаган мен ва Шавкат Болта деган битта маст журналист бўлди.\nМендан аламини олиш учун: “Ёшулли, яшик ичидаги сигаретимни олиб беринг”, деб қолди, морбоз гипнозчи. Бу яшикнинг ичида 4,5 метрлик питон (илон) борлигини билардим. Чунки бир кун олдин Нариманов колхозида томоша берганида ҳам, колхоз раиси А.Искандаровни шундай қилиб қўрқитганини эшитгандим.\nБунинг устига, мен илондан қўрқмайман ва уларни қўлимда тутиб юраман. Шу боис Аврикада ишлагнимда маҳаллий аҳоли мени “Сеньёр Кобра” дейишарди.\nҚўлимни яшикка тиқдим-да, “манашу сигаретмиди?” деганимча илонни яшикдан суғириб чиқардим. Ўтирганлар додлаб тўрт томонга қочишган. Райисполком раиси раҳматлик Шакаржон Хўжаниёзова қочаман деб йиқилиб, бошини ёрганди. Уни касалхонага ётқизишди.\nСССР тугатилгандан сунг, матбуотга алокаси бор кишиларнинг купчилиги халкни гипноз килишга киришишди. “Кизил Империя”, “СССР балоси” ундог эди,бундог эди,– дейишдан чарчашмайди. Хаттоки, коррупция, угирлик, рус тили хукмронлигида хам СССРни айблашади. Энди инсоф билан уйлаб курайлик,—-СССРда бойлар йук, факат камбаголлар яшар эди,– дейишди. Эндичи?, бир ховуч миллиардер, колганлари кашшок, мардикор, купчилиги имконсизликдан фохишалик билан шугурланишади. Халк пул ишлаш максадида дуне буйлаб титилиб кетган. Олдин республика даромади давлат бюджетига тушган булса, бу даромад бепул укиш, бепул медицина хизмати, пенсия тулови, стипендия тулови,бепул уй билан таъминлаш, савхозлар, корхоналарга дотацияга, саноат ва маиший хизмат корхоналари куришга ишлатилган булса,энди бу даромадни бир ховуч карчалонлар узаро таксимлаб олишмокда. Кимдир Тошкентда, кимдир Москва, Ленинградларда бепул илм олишди, етокхона билан таъминланди. Мана энди бирор жойда бепул укишга уриниб куринг. СССР пайтида социал тенглик– деган тушунча бор эди, энди эса арзингни тинглайдиган ташкилотни топа олмайсиз. Коррупция,порахурлик ва угирликлар СССРдан колган иллатлар,–дейишади. Аслида, совет тузуми бу каби иллатларга мойил инсонларни жиловини тортиб турарди, СССР тугалди-ю, бу шаввозлар ипини узган оч ит каби уша иллатларни ривожлантириб юборишди. “Кизил империя”дан колган мерос туфайли биз узбек тилини кадрини кутара олмаяпмиз,–дейишади. Нега унда, Грузия, Арманистон кабиларда бундай холат йук?. Улар хам империяда яшашдику. ” Нунок уйинчига т……халакит беради”–дейишади русларда. Узбекистон тарихига назар ташланг, катагон йилларида хам, кейин хам Узбекистон рахбарлари узбек булишган, машхур “Тройка” суди рахбари хам узбек булган Узбекистонда. Ушалар “катагон” килишган Узбекистонни. СССР тугалди-ю, эски хонлик, амирлик тузуми бошланди. Олдинги оташин коммунист ва комсомоллар бир юмалашиб, оташин “демократ” ларга айланишди. Разм солсангиз туркийлар, хаттоки Кавказдаги туркий халклар уз тилини унутишга, хукумат канака булишидан катъий назар, хукуматга хушомад килишга мойилрок. Мана шу каби гипнозлар оркали биз кечаги кунимизни лаънатламокдамиз, лекин бугунги кундан хам норозимиз.


Ўлим жазоси ижроси вақтида тирик қолган америкалик такроран қатл этиладиган бўлди\n10:07 / 15.12.2016\nАҚШ Олий суди 2009 йилда қатл этиш вақтида тирик қолган 60 ёшли Ромелл Брумнинг шикоятини кўриб чиқишдан бош тортди, деб хабар бермоқда ABC News телеканали.\nТаъкидланишича, Брум 14 ёшли қизнинг номусига теккани учун 1984 йилда ўлим жазосига маҳкум қилинган. Маҳбус Огайода қатл этилаётган вақтда турма ходимлари унга ўлимга олиб келувчи инъекцияни киритиш учун 2 соатга яқин вақт сарфлашган, бироқ бу кутилган натижага олиб келмаган. Маҳбус оёқ-қўлларининг турли жойларига 18 марта игна санчилган. Баъзи ҳолатларда турма ходимлари шунчалик берилиб кетишганки, игнани маҳбуснинг суякларигача ботириб юборишган ва бу кучли оғриқ берган.\nҚатл муваффақиятсизликка учрагандан кейин, Брумнинг адвокатлари бир жиноят учун ҳеч ким икки маротаба жазоланмаслиги ҳақидаги қонунга кўра, жазо ҳукми устидан шикоят қилишган. Адвокатлар маҳбусни такроран қатл этиш инсон билан бераҳм муомалада бўлиш каби баҳоланиши кераклигини таъкидлашган.\nШикоят дастлаб Огайо штати олий судида кўриб чиқилган ва суд 2009 йилда Брум деярли қатл этилмагани, яъни ўлимга олиб келувчи инъекция таркибига кирган воситалар унга таъсир қилмаганини айтиб, шикоятни рад этган.\nБугунги кунда АҚШнинг 31 штатида ўлим жазоси амал қилади. Бироқ кўп қатллар улардан бир нечтаси – Техас, Алабама, Миссури, Флорида ва Жоржия штатларига тўғри келади.\nSky News маълумотларига кўра, Брум қатл вақтида тирик қолган АҚШдаги иккинчи маҳбусдир. 1946 йилда Луизиана штатида 18 ёшли Уилли Фрэнсисни биринчи уринишда қатл этишнинг уддасидан чиқилмаган. Қатлни ижро этишда турма қўриқчиси ва бошқа бир маҳбус иштирок этган. Улар маст ҳолатда бўлганлари сабабли электр стулни нотўғри улаб қўйишган. Бироқ Фрэнсис бир йил ўтгач барибир қатл этилган.\nқатл Ромелл Брум\nСаудия Арабистонида 6 кишининг ўлимига сабаб бўлган маст ҳайдовчи қатл этилди\nХитойда 10 жиноятчи минглаб одамлар кўз ўнгида қатл этилди\nКремль Чеченистондаги оммавий қатл ҳақидаги хабарга изоҳ берди\nАҚШда 1994 йилда уч инсонни ўлдирган шахс қатл этилди\nАҚШ фармацевтик компанияси эътирози сабабли 7 та ўлим жазоси ижроси қолдирилди


"Оқ-тепа" клуби раҳбари: Олий лигадаги кўп клублар ўзини эплай олмайди\n21:00 / 01.12.2015\n"Оқ-тепа" клуби раҳбари Ғанишер Шоғуломов "Спорт" телеканалининг 30 ноябрь куни эфирга узатилган "Футбол шарҳи" кўрсатуви меҳмони бўлди ва жамоанинг молиявий ҳолати барқарор эканини билдирди.\n"Сўғдиёна" билан бўлган ўйинда бизга бироз тажриба етишмади. Рақиб қандай ўйнаш кераклигини кўрсатиб берди. Ҳар ҳолда улар Олий лига тузини кўп татиб кўришган.\n"Оқ-тепа" Олий лигада иштирок этадиган бўлсак, молиявий жиҳатдан ҳеч қандай муаммо бўлмайди. Футболни ривожлантириш бўйича қарорга асосан клубимизнинг ўз даромад манбаи бор. Клуб қошида қайта ишлаш заводи очилган ва унинг номи ҳам "Оқ-тепа".\nОлий лигадаги кўп клублар ўзини эплай олмайди. Йил ярмига бориб футболчиларга ойлик бериш учун ҳам пул топа олмай қолади. "Оқ-тепа"да эса бундай муаммо бўлмайди. Биз Олий лигага чиқсак, бировдан пул сўрамаймиз, заводимиз тўлиқ бизни таъминлайди", - дейди Ғанишер Шоғуломов.\nЭслатиб ўтамиз, "Оқ-тепа" клуби Биринчи лигада иккинчи ўринни эгаллагач, Олий лигага чиқиш учун "Сўғдиёна" билан ўтиш баҳсида куч синашган ва 1:2 ҳисобида имкониятни бой берган эди.


13.09.2020 21:00 0 4388\nМутахассислар хавфли ўсмалар пайдо бўлишига олиб келадиган озиқ-овқат маҳсулотларини санаб беришди.\nБу борада гўшт маҳсулотлари етакчи: колбаса, сосиска, дудланган гўшт. Бундай маҳсулотларга яроқлилик муддатини узайтирувчи ва таъмини яхшиловчи кимёвий моддалар қўшилади. Натижада ичак, простата ва ошқозоности бези саратони хавфини оширувчи канцерогенлар юзага келади.\nПарҳезбоп маҳсулотлар деб аталувчи егуликлар иккинчи ўринни эгаллашди. Негаки, қанд ўрнига сунъий ширин қилувчи кимёвий бирикмалар ишлатилади. Кейинги поғонада рафинадланган қанд туради. У газланган ширин ичимликлар таркибида бисёр бўлиб, энг аввало, ичакка зарба беради.\nШунингдек, пишириқ ва рафинадланган ёғ истеъмолини камайтириш лозим. Улар кўкрак саратонини қўзғаши мумкин. Бундан ташқари, шифокорлар лосось хавфидан ҳам огоҳлантиришади. Негаки, ушбу балиқ таркибида пестицид ва антибиотиклар кўп.\nсаратон озиқ-овқат онкология\nХориж 23/10, 15:35\nОлимлар саратон касаллигини даволаш самарадорлигини аниқлаш усулини топишди


Суғуртанинг барча турлари электрон амалга оширилади - 25.10.2021, Sputnik Ўзбекистон\n2023 йилдан мажбурий суғуртанинг барча турларини қоғоз бланкаларда расмийлаштириш амалиёти бекор қилинади. 25.10.2021, Sputnik Ўзбекистон\nТОШКЕНТ, 25 окт – Sputnik. 2022 йил 1 июлдан суғуртанинг барча турларини (классларини) электрон шаклда амалга оширишга рухсат берилади. Президент тегишли қарорга имзо чекди.2022 йил 1 январдан 2025 йил 1 январгача ҳаёт суғуртаси соҳасидаги суғурта ташкилотларининг мазкур фаолияти қисми учун ҳисобланадиган фойда солиғи бўйича белгиланган солиқ ставкаси 50 фоизга камайтирилади.2022 йил 1 январдан 2024 йил 1 январгача иш берувчи томонидан ўз ходимлари учун бахтсиз ҳодисалардан эҳтиёт шарт суғурта қилиш ва тиббий суғурта турлари бўйича тузилган суғурта шартномалари асосида Ўзбекистонда суғурта фаолиятини амалга оширишга лицензияси бўлган юридик шахсларга йўналтириладиган маблағлар жисмоний шахсларнинг жами даромади сифатида қаралмайди.2022 йил 1 июнгача транспорт воситалари эгаларининг фуқаролик жавобгарлигини мажбурий суғурта қилиш бўйича ягона ахборот тизими негизида барча суғурта полисларини рўйхатга олувчи ва уларнинг айланмасини назорат қилувчи ягона автоматлаштирилган ахборот тизими жорий этилади.Суғурта шартномаларини Ягона ахборот тизими орқали расмийлаштириш суғурта ташкилотлари учун мажбурий ҳисобланади. 2022 йил 1 июлдан инфляцияга боғланган давлат қимматли қоғозлари чиқарилади.\nпрезидент қарори, суғурта\n2023 йилдан мажбурий суғуртанинг барча турларини қоғоз бланкаларда расмийлаштириш амалиёти бекор қилинади.\nТОШКЕНТ, 25 окт – Sputnik. 2022 йил 1 июлдан суғуртанинг барча турларини (классларини) электрон шаклда амалга оширишга рухсат берилади. Президент тегишли қарорга имзо чекди.\nҲужжат билан 2023 йил 1 январдан мажбурий суғуртанинг барча турлари бўйича суғурта полисларини қоғоз бланкаларда расмийлаштириш амалиёти бекор қилинади.\nСуғурта шартномаларини Ягона ахборот тизими орқали расмийлаштириш суғурта ташкилотлари учун мажбурий ҳисобланади. 2022 йил 1 июлдан инфляцияга боғланган давлат қимматли қоғозлари чиқарилади.


Краковда афғон масаласи муҳокама қилинмоқда\n08 май 2021, Тошкент вақти: 15:01\nНАТО Мудофаа вазирларининг Краков шаҳрида ўтаётган йиғилишида иттифоқнинг Афғонистон бўйича стратегияси муҳокама қилинмоқда.\nАҚШ Мудофаа вазири Роберт Гейтс НАТОдаги иттифоқчилар ҳам Афғонистонга қўшимча куч жўнатишига умид билдирди.\nНАТО бош котиби Яаап де Хооп Схеффер НАТО бу масалада “муваффақиятсизликка йўл қўя олмаслиги”ни айтди.\nКраков учрашувида фақат Германия ва Италия Афғонистонга қўшимча минглаб эмас, балки юзлаб аскар жўнатишини айтди.\nНАТОга қўшилиш орзусида бўлган Грузия Афғонистонга 100 нафар ҳарбий жўнатишини маълум қилди.


"Қачон ўзимизнинг осуда ҳаëтга қайтамиз?"\n18 май 2021, Тошкент вақти: 02:56\nОзодликка мурожаат қилувчи аксар ўзбекистонликлар адлия ва ҳуқуқ тизимларидаги адолатсизлик ҳамда порахўрликдан шикоят қиладилар.\nБугунги дастуримизда тилга олинадиган мавзулар мазмуни: - қамоққа ташланган милиционер ўғлини ҳимоя қилаётган она ўғлининг ҳамкасблари томонидан тазйиққа олинаётганидан арз қилмоқда; - сирдарёлик нафақахўр ота ҳарбий билим юртидан ноҳақ ҳайдалган, дея 3 ярим йилдан буён ўғлининг ҳаққи учун курашмоқда; - Россияда юрган қашқадарёлик мардикорлар оғир меҳнатга кўмилган даврнинг адоғига кўзи етмай, хуноб бўлмоқда.\nБиз аввалги дастурларимизда Жиззах шаҳрида участка нозири бўлиб ишлаган Дилмурод Исломовнинг беш йил муддатга озодликдан маҳрум этилгани ва суднинг бу ҳукмидан унинг онаси Мукаррам опа Исломова норози бўлганлиги ҳақида хабар берган эдик. Куни кеча Мукаррам опа Озодлик радиосига қўнғироқ қилиб, радиода бу ҳақда гапиргани учун унга нисбатан тазйиқлар бошланганини айтди.\n“Тергов пайтида биринчи марта чиққанимда прокуратура терговчиси Эркаев Улуғбек “Озодликка чиқиб нима қиласиз? Озодлик сизга қанақа ëрдам беради опа?” деди. Менга бу гапни яна шаҳар ИИБ бошлиғи ҳам айтди. “Мана битта ортиқча ҳаракат қилиб шундай аҳволга тушиб ўтирибсиз. Мен сизга айтганман: Жиззахда нима арзон, одам арзон. Болангиз калла-почаси билан неча пул туради? Мана барибир ҳеч қаëққа қадамингиз етмади. Ҳеч қаерда ҳақиқат топа олмайсан. Ҳамма нарса пул билан ҳал қилинади” деб қўлини қарсиллатиб кўрсатди”.\nМукаррам опанинг айтишича, унинг озодликдан маҳрум этилган ўғли ҳозир Ховосдаги қамоқхонада сақланмоқда. Лекин ўғлини унга кўрсатишмаяпти ва улар минган машина милиция ходимлари томонидан таъқиб қилинмоқда:\n“Ўзимнинг машинам билан борсам, шунақа қувлашди. Катта йўлга чиқиб базўр қутулдик. Рулда хўжайиним эди. Тазйиқ роса кучли бўлаяпти. Эшитишимга қараганда, боламни хлор сепилган изоляторга киритиб қўйган экан. Эшик ва деразалари очилмас экан. Фақат овқатини бериб турган экан. Энди овқатини берадими, бермайдими уни ҳам билмайман. Ўлмайдиган қилиб сув билан карам шўрвасини бериб турган бўлса керакда. Унинг иши нима бўлди, уни қанча дўппослашган. Каллаларига уришганлиги тўғрисида суднинг хулосаси бор. Лекин барибир ҳеч нарса бўлмаяпти-да”.\nМукаррам опа адолат излаб бош урмаган идораси қолмаганини айтади:\n“Тошкентга бориб, президент девонига кирдим. Ҳамма вазиятни тушунтирдим. Олий сенатга бордим, ариза бердим. Ўғлимнинг ҳаëти хавф остида эканлигини, аҳвол шунақа эканлигини айтдим. Республика МХХга бордим. Лекин ҳеч нарса бўлмаяпти-да барибир. Жиззахда “Ўғлимни кириб кўрай. Рухсат бер” десам, “Озодликдан сўранг. Ëрдамни Озодлик беради опа” дейди”.\nМукаррам опа агар ҳақиқат тикланмаса, ноҳақ қамалган ўғли озодликка чиқарилмаса, Ўзбекистон Олий Суди ва бош прокуратураси бинолари олдида пикет қилишга мажбур эканлигини айтади:\n“Мен ҳозир норозилик акциямни ëзиб тайëрлаб турибман. Энди шуни тарқатиб чиқишим керакми. Менга деса энди отиб ўлдирмайдими. Менинг энди қўрқадиган жойим йўқ. Болангиз шу аҳволда ëтса ҳаëтнинг қизиғи йўқ экан. Туҳмат бўлаяпти-да. Далиллар аниқ турибди¸ фақат шуни айтадиган мард йўқ. “Ҳей ҳақиқат бундай. Бу болага туҳмат бўлаяпти. Мана бу моддаларни қўшиб бераяпти. Онаси ҳақиқат сўрагани учун 5, 6 моддаларни қўшиб ташладинглар” деб айатдиган мард йўқ”.\nТаҳририятимизга Сирдарё вилоятидан қўнғироқ бўлди.\n“Сирдарë вилояти, Боëвут туманидан Хўлжўраев Эсон бўламан. Ўзим нафақахўрман”.\nЎзини нафақахўр деб таништирган бу тингловчимиз ҳарбий билим юртларидан бирида ўқиган талаба ўғлининг муаммоси юзасидан мурожаат қилаётганини айтди.\n“2003 йилда бизнинг ўғилча Тошкент олий ҳарбий божхона институтига ўқишга кирди. Биринчи курсдан муваффақиятли иккинчи курсга ўтди. Иккинчи курсда ярим йиллик имтиҳонни топшириб юрган пайтида химия фанидан реферат ëзишга тўғри келиб қолган. Уни ëзиб, домлага берган. Ўзида нусха қолмаган. Шу сабабли компьютердан кўчириб олиш керак бўлган. Ëтишдан кейин кутубхонага кирган. Илгари ҳам болалар кириб юрган бўлган. Кирса, компьютер хонаси ëпиқ бўлган. Чиқаëтганида, навбатчи қисмга биров хабар берганми ë ўзлари билганми, навбатчи қисм уни ушлаб олган. Кейин текшириб уни қаттиқ интизомий жазога лойиқ деб топган”.\nЎғлим ҳақиқатда тартибни бузган, буни тан олган ва шундан сўнг билим юрти раҳбарлари унга танбеҳ беришган, дейди ўзини Холжўраев Эсон, деб таништирган бу тингловчимиз.\n“Кейин факультет декани “Болам сен анча тартиббузарлик қилдинг. Сен энди августда келиб, ариза ëзасан. Комиссия кўриб чиқади ва кейин ўқишни давом эттираверасан” деган. Ректор ҳам чақириб худди шу гапни айтган. Бу ҳайдалмас эканман, яна келсам кирар эканман, деб кетган. Кирадиган эшигингни қаттиқ ëпма дегандай биз ҳам ҳурмат қилиб турдик. Лекин қилган иши тўғрисида уйга хат ҳозиргача келгани йўқ. тўрт йил бўлди”.\nЯъни, отанинг сўзларига кўра ўғил тунги соат 12 дан кейин ҳарбий билим юрти кутубхонасига киргани учун ўқишдан маҳрум этилган.\n“Адвокат ëлладик. Шунинг орқасидан бир ярим йил юрдик. Шайҳонтоҳур туманида суд бўлди. Мен ўзим 14 марта қатнадим. Лекин суд тўққиз кун давом этди. Ҳар борганимизда 5, 10, 15 минут бир муаммога тақалади. Шаҳар судида назорат тартибида ҳам, суд тартибида ҳам уч марта кўриб чиқилди. Тўртинчисида Олий судга ëзган эдик, яна шаҳар судига қайтарди. Ҳозир яна Олий судга ëзганмиз. Ҳозирча Олий суддан жавоб келгани йўқ. Бир қишлоқдан чиққан одам эдик”.\nХолжўраев Эсоннинг сўзларига кўра, ўғли ҳарбий божхона билим юртида ўқиш ҳаққидан ноҳақ маҳрум қилинган. Бу ҳақда қилинган шикоятлар эса салкам уч ярим йилдан буён жавобсиз қолмоқда.\n5-6 йилдан буён Россияга қатнаб мардикорлик қилиб юрган қашқадарёлик йигит таҳририятимизга қўнғироқ қилди. У шунча йиллардан буён Россияга келиб, тинимсиз меҳнат қилади. Иссиқни иссиқ, совуқни совуқ демай, пул ишлайди. Қора иш, оғир иш, енгил иш – ҳақ яхши тўланса, уйга уч-тўрт сўм бўлса ҳам кўпроқ пул жўнатса. Лекин, дейди бу йигит, мен ва менга ўхшаган минглаб қашқадарёликлар шунча кўп пул жўнатсак ҳам, вилоятимизда аҳвол ҳеч ўнгланиб кетмаяпти. Қачон борсак йўқчилик, қачон борсак қўл қисқалик.\n“Сув йўқ, газ йўқ, чироқ йўқ дейди. Ҳатто экинлар қуриб кетган. Ариқлардан сув келмайди. Биз газ йўқ, чироқ йўқ деб маҳалла фуқаролар йиғини раисига, вилоят ҳокимлигига учрашамиз. Ўзимизнинг ҳокимиятга чиқамиз. Ҳеч бир ҳокимият жойидан қимирламайди. Қоровуллари киргани қўймайди.\nБу қанақа шароит бу? Тушунмай қолдик бизлар. Ота-онамизнинг, фарзандларимизнинг олдига боришга ҳеч имконимиз қолмади. Уларнинг суянчиғи биз-да! Улар бизлардан нажот кутади. Агар биз Россияда қул бўлиб юрмасак бизда, умуман, ҳамма нарса ўтириб қолган-да.\nҲокимията киргизмаса! Маҳалла фуқаролар йиғини раисини ëнига учрашгани борсак, тушдан кейин кел, дейди. У ҳам ўзига ҳеч бир муаммо орттиргиси келмайди. Бизнинг Ўзбекистонга қайтиб бориш тугул, ҳаëтдан кўнглимиз қолиб кетган. Москвада ҳам ишлаш шароитимиз қийин. Ўзбекистонда ҳам қийин. Қачон биз ўзимизнинг осуда давримизга қайтамиз?”